CELEX: 32018R1684
Language: el
Date: 2018-11-08 00:00:00
Title: Εκτελεστικός κανονισμός (ΕΕ) 2018/1684 της Επιτροπής, της 8ης Νοεμβρίου 2018, για την επιβολή οριστικού δασμού αντιντάμπινγκ στις εισαγωγές αψιδοειδών μηχανισμών με μοχλίσκο καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

9.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 279/17
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1684 ΤΗΣ ΕΠΙΤΡΟΠΉΣ
         της 8ης Νοεμβρίου 2018
         για την επιβολή οριστικού δασμού αντιντάμπινγκ στις εισαγωγές αψιδοειδών μηχανισμών με μοχλίσκο καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 11 παράγραφος 2,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Προηγούμενες έρευνες και ισχύοντα μέτρα
         
         
                     (1)
                  
                  
                     Με τον κανονισμό (ΕΚ) αριθ. 1136/2006 του Συμβουλίου (2), το Συμβούλιο επέβαλε δασμό αντιντάμπινγκ στις εισαγωγές αψιδοειδών μηχανισμών με μοχλίσκο («ΑΜΜ») καταγωγής Λαϊκής Δημοκρατίας της Κίνας («ΛΔΚ») («τα αρχικά μέτρα»). Η έρευνα η οποία κατέληξε στην επιβολή των αρχικών μέτρων θα αναφέρεται εφεξής ως η «αρχική έρευνα».
                  
               
                     (2)
                  
                  
                     Με τον εκτελεστικό κανονισμό (ΕΕ) αριθ. 796/2012 του Συμβουλίου (3), το Συμβούλιο, έπειτα από επανεξέταση ενόψει της λήξης ισχύος των μέτρων δυνάμει του άρθρου 11 παράγραφος 2 του κανονισμού (ΕΚ) αριθ. 1225/2009 (4), επέβαλε εκ νέου τα οριστικά μέτρα αντιντάμπινγκ στις εισαγωγές ΑΜΜ καταγωγής ΛΔΚ (η «προηγούμενη επανεξέταση ενόψει λήξης ισχύος των μέτρων»).
                  
               1.2.   Αίτηση επανεξέτασης ενόψει της λήξης των μέτρων
         
         
                     (3)
                  
                  
                     Έπειτα από τη δημοσίευση ανακοίνωσης σχετικά με την επικείμενη λήξη ισχύος των μέτρων (5), η Επιτροπή έλαβε αίτηση επανεξέτασης δυνάμει του άρθρου 11 παράγραφος 2 του βασικού κανονισμού.
                  
               
                     (4)
                  
                  
                     Η αίτηση επανεξέτασης υποβλήθηκε στις 30 Μαΐου 2017 από την Lever Arch Mechanism Manufacturers Association («ο αιτών») εξ ονόματος τριών ενωσιακών παραγωγών που αντιπροσωπεύουν περίπου το 95 % της συνολικής παραγωγής ΑΜΜ στην Ένωση. Η αίτηση επανεξέτασης βασίστηκε στον λόγο ότι η λήξη ισχύος των μέτρων είναι πιθανόν να οδηγήσει στη συνέχιση του ντάμπινγκ και στην επανάληψη της ζημίας για τον κλάδο παραγωγής της Ένωσης.
                  
               1.3.   Έναρξη διαδικασίας
         
         
                     (5)
                  
                  
                     Η Επιτροπή, αφού έκρινε, ύστερα από διαβουλεύσεις με την επιτροπή που έχει συσταθεί δυνάμει του άρθρου 15 παράγραφος 1 του βασικού κανονισμού, ότι υπήρχαν επαρκή αποδεικτικά στοιχεία για την έναρξη επανεξέτασης ενόψει της λήξης ισχύος των μέτρων, ανήγγειλε την 1η Σεπτεμβρίου 2017, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης (6) («ανακοίνωση για την έναρξη της διαδικασίας»), την έναρξη επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού.
                  
               1.4.   Περίοδος της έρευνας επανεξέτασης και υπό εξέταση περίοδος
         
         
                     (6)
                  
                  
                     Η έρευνα με αντικείμενο τη συνέχιση ή την επανάληψη της πρακτικής ντάμπινγκ κάλυψε την περίοδο από την 1η Ιουλίου 2016 έως τις 30 Ιουνίου 2017 («περίοδος της έρευνας επανεξέτασης»). Η εξέταση των τάσεων που είναι σημαντικές για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2014 έως το τέλος της περιόδου της έρευνας επανεξέτασης («υπό εξέταση περίοδος»).
                  
               1.5.   Ενδιαφερόμενα μέρη
         
         
                     (7)
                  
                  
                     Στην ανακοίνωση για την έναρξη της διαδικασίας, η Επιτροπή κάλεσε όλα τα ενδιαφερόμενα μέρη να συμμετάσχουν στην έρευνα. Επιπλέον, η Επιτροπή ενημέρωσε επισήμως τον αιτούντα, τους άλλους γνωστούς ενωσιακούς παραγωγούς, τους παραγωγούς-εξαγωγείς στην ΛΔΚ, εισαγωγείς/χρήστες που ήταν γνωστό ότι ενδιαφέρονται, καθώς και τις αρχές της ΛΔΚ, σχετικά με την έναρξη της επανεξέτασης ενόψει της λήξης ισχύος των μέτρων.
                  
               
                     (8)
                  
                  
                     Όλα τα ενδιαφερόμενα μέρη κλήθηκαν να γνωστοποιήσουν τις απόψεις τους, να υποβάλουν πληροφορίες και να προσκομίσουν σχετικά αποδεικτικά στοιχεία εντός των προθεσμιών που προβλέπονταν στην ανακοίνωση για την έναρξη της διαδικασίας. Τα ενδιαφερόμενα μέρη είχαν επίσης τη δυνατότητα να ζητήσουν γραπτώς ακρόαση από τις υπηρεσίες ερευνών της Επιτροπής και/ή από τον σύμβουλο ακροάσεων για τις διαδικασίες εμπορικών προσφυγών.
                  
               1.5.1.   Δειγματοληψία
         
         
                     (9)
                  
                  
                     Στην ανακοίνωσή της για την έναρξη της διαδικασίας η Επιτροπή ανέφερε ότι ήταν πιθανό να προβεί σε δειγματοληψία των ενδιαφερόμενων μερών σύμφωνα με το άρθρο 17 του βασικού κανονισμού.
                  
               1.5.1.1.   Δειγματοληψία παραγωγών-εξαγωγέων στη ΛΔΚ
         
         
                     (10)
                  
                  
                     Λόγω του εμφανώς μεγάλου αριθμού παραγωγών-εξαγωγέων στη ΛΔΚ, στην ανακοίνωση για την έναρξη της διαδικασίας προβλεπόταν η δυνατότητα διενέργειας δειγματοληψίας.
                  
               
                     (11)
                  
                  
                     Για να αποφασιστεί κατά πόσον η δειγματοληψία ήταν αναγκαία και, εάν ναι, να επιλεγεί δείγμα, η Επιτροπή ζήτησε από όλους τους γνωστούς παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη διαδικασίας. Οι ζητούμενες πληροφορίες περιλάμβαναν στοιχεία σχετικά με τον όγκο παραγωγής και την παραγωγική ικανότητα. Επιπλέον, η Επιτροπή ζήτησε από την αποστολή της ΛΔΚ στην Ευρωπαϊκή Ένωση να εντοπίσει και/ή να επικοινωνήσει με άλλους παραγωγούς-εξαγωγείς που ενδεχομένως θα ενδιαφέρονταν να συμμετάσχουν στην έρευνα.
                  
               
                     (12)
                  
                  
                     Κανένας από τους 33 Κινέζους παραγωγούς-εξαγωγείς που ειδοποιήθηκαν ή κάποιος άλλος Κινέζος παραγωγός-εξαγωγέας δεν παρουσιάστηκε για να υποβάλει τις ζητούμενες πληροφορίες.
                  
               1.5.1.2.   Δειγματοληψία ενωσιακών παραγωγών
         
         
                     (13)
                  
                  
                     Στην ανακοίνωση για την έναρξη της διαδικασίας, η Επιτροπή δήλωσε ότι είχε επιλέξει προσωρινά ένα δείγμα ενωσιακών παραγωγών. Σύμφωνα με το άρθρο 17 του βασικού κανονισμού, το δείγμα επιλέχθηκε με βάση τον όγκο πωλήσεων του ομοειδούς προϊόντος. Το δείγμα αυτό περιλάμβανε τρεις ενωσιακούς παραγωγούς. Οι ενωσιακοί παραγωγοί του δείγματος αντιπροσώπευαν πάνω από το 75 % της συνολικής εκτιμώμενης παραγωγής του κλάδου παραγωγής της Ένωσης και πάνω από το 75 % του συνολικού όγκου πωλήσεων του κλάδου παραγωγής της Ένωσης σε μη συνδεδεμένους πελάτες στην Ένωση κατά την περίοδο της έρευνας επανεξέτασης. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα. Δεν υποβλήθηκε καμία παρατήρηση και, ως εκ τούτου, το προσωρινό δείγμα επιβεβαιώθηκε. Το δείγμα κρίθηκε αντιπροσωπευτικό για τον ενωσιακό κλάδο παραγωγής.
                  
               1.5.1.3.   Δειγματοληψία μη συνδεδεμένων εισαγωγέων
         
         
                     (14)
                  
                  
                     Για να μπορέσει η Επιτροπή να αποφασίσει κατά πόσον ήταν αναγκαία η δειγματοληψία και, εφόσον ήταν αναγκαία, να επιλέξει ένα δείγμα, όλοι οι μη συνδεδεμένοι εισαγωγείς κλήθηκαν να συμμετάσχουν στη συγκεκριμένη έρευνα. Τα εν λόγω ενδιαφερόμενα μέρη κλήθηκαν να αναγγελθούν υποβάλλοντας στην Επιτροπή τις πληροφορίες σχετικά με τις εταιρείες τους που ζητούνταν στο παράρτημα II της ανακοίνωσης για την έναρξη της διαδικασίας.
                  
               
                     (15)
                  
                  
                     Επιπλέον, κατά το στάδιο έναρξης της διαδικασίας, η Επιτροπή επικοινώνησε με 26 εισαγωγείς που προσδιορίζονταν στην αίτηση επανεξέτασης και τους κάλεσε να εξηγήσουν τις δραστηριότητές τους και να συμπληρώσουν το παράρτημα II της ανακοίνωσης για την έναρξη της διαδικασίας.
                  
               
                     (16)
                  
                  
                     Δεν παρουσιάστηκε και δεν αναγγέλθηκε στην Επιτροπή κανένας από τους εισαγωγείς.
                  
               1.5.2.   Ερωτηματολόγια
         
         
                     (17)
                  
                  
                     Η Επιτροπή απέστειλε ερωτηματολόγια στους τρεις ενωσιακούς παραγωγούς του δείγματος και σε τρεις χρήστες που αναφέρονταν στην αίτηση επανεξέτασης.
                  
               
                     (18)
                  
                  
                     Εστάλησαν επίσης ερωτηματολόγια σε 38 παραγωγούς σε δυνητικές τρίτες χώρες με οικονομία της αγοράς, όπως στην Ελβετία, την Ιαπωνία, την Ινδία, το Ιράν, την Καμπότζη, την Ουκρανία και την Ταϊλάνδη. Κανένας από τους παραγωγούς στις δυνητικές ανάλογες χώρες δεν διαβίβασε στην Επιτροπή πλήρη απάντηση στο ερωτηματολόγιο.
                  
               
                     (19)
                  
                  
                     Οι τρεις παραγωγοί της Ένωσης που συμμετείχαν στο δείγμα υπέβαλαν απαντήσεις στο ερωτηματολόγιο. Κανένας από τους χρήστες δεν απάντησε στο ερωτηματολόγιο.
                  
               
                     (20)
                  
                  
                     Όπως αναφέρεται στην αιτιολογική σκέψη 12, κανένας Κινέζος παραγωγός-εξαγωγέας δεν συνεργάστηκε και δεν απάντησε στο ερωτηματολόγιο.
                  
               1.5.3.   Επιτόπιες επαληθεύσεις
         
         
                     (21)
                  
                  
                     Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες ώστε να προσδιοριστεί, αφενός, η πιθανότητα συνέχισης ή επανάληψης του ντάμπινγκ και της ζημίας και, αφετέρου, το συμφέρον της Ένωσης. Πραγματοποιήθηκαν επιτόπιες επαληθεύσεις στις εγκαταστάσεις των ακόλουθων εταιρειών:
                     Ενωσιακοί παραγωγοί
                     
                                 —
                              
                              
                                 IML, Offanengo, Ιταλία
                              
                           
                                 —
                              
                              
                                 NIKO, d.o.o., Železniki, Σλοβενία
                              
                           
                                 —
                              
                              
                                 INTERKOV spol. s.r.o., Benešov nad Ploučnici, Τσεχική Δημοκρατία
                              
                           
               2.   ΥΠΟ ΕΠΑΝΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Υπό επανεξέταση προϊόν
         
         
                     (22)
                  
                  
                     Το υπό επανεξέταση προϊόν είναι το ίδιο μ' αυτό της αρχικής έρευνας, δηλαδή ΑΜΜ που χρησιμοποιούνται κατά κανόνα στην αρχειοθέτηση φύλλων και άλλων εγγράφων σε κλασέρ ή φακέλους. Αυτοί οι ΑΜΜ αποτελούνται από αψιδοειδή ενισχυμένα μεταλλικά στοιχεία (συνήθως δύο) σε σταθερή βάση και με τουλάχιστον έναν μοχλό ανοίγματος που καθιστά δυνατή την εισαγωγή και την ταξινόμηση φύλλων χαρτιού και άλλων εγγράφων, καταγωγής ΛΔΚ («το υπό επανεξέταση προϊόν»), το οποίο επί του παρόντος υπάγεται στον κωδικό ΣΟ ex 8305 10 00 (κωδικός TARIC 8305100050).
                  
               2.2.   Ομοειδές προϊόν
         
         
                     (23)
                  
                  
                     Θεωρήθηκε ότι το υπό επανεξέταση προϊόν που παράγεται στη ΛΔΚ και εξάγεται στην Ένωση και το προϊόν που παράγεται και πωλείται στην Ένωση από τον ενωσιακό κλάδο παραγωγής έχουν τα ίδια βασικά φυσικά και χημικά χαρακτηριστικά, καθώς και τις ίδιες βασικές χρήσεις. Ως εκ τούτου, θεωρήθηκαν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
                  
               3.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ
         
         
                     (24)
                  
                  
                     Σύμφωνα με το άρθρο 11 παράγραφος 2 του βασικού κανονισμού, η Επιτροπή εξέτασε αν η λήξη των ισχυόντων μέτρων θα ήταν πιθανό να οδηγήσει σε συνέχιση ή επανάληψη της πρακτικής ντάμπινγκ από τη ΛΔΚ.
                  
               3.1.   Προκαταρκτικές παρατηρήσεις
         
         
                     (25)
                  
                  
                     Όπως αναφέρεται στις αιτιολογικές σκέψεις 12 και 20, κανένας Κινέζος παραγωγός-εξαγωγέας δεν συνεργάστηκε στην έρευνα. Συνεπώς, η Επιτροπή ενημέρωσε τις κινεζικές αρχές ότι, λόγω της έλλειψης συνεργασίας, η Επιτροπή θα μπορούσε να εφαρμόσει το άρθρο 18 του βασικού κανονισμού σχετικά με τα συμπεράσματα όσον αφορά τη ΛΔΚ. Η Επιτροπή δεν έλαβε παρατηρήσεις ή αιτήματα για παρέμβαση του συμβούλου ακροάσεων από τις κινεζικές αρχές ως προς το θέμα αυτό.
                  
               
                     (26)
                  
                  
                     Κατά συνέπεια, και σύμφωνα με το άρθρο 18 παράγραφος 1 του βασικού κανονισμού, τα πορίσματα σχετικά με το ενδεχόμενο συνέχισης ή επανάληψης του ντάμπινγκ βασίστηκαν στα διαθέσιμα πραγματικά στοιχεία, ιδίως σε δημόσια διαθέσιμες πληροφορίες, όπως οι επίσημοι δικτυακοί τόποι εταιρειών, στις πληροφορίες από την αίτηση επανεξέτασης και στις πληροφορίες που υπέβαλαν τα συνεργαζόμενα μέρη κατά τη διάρκεια της έρευνας επανεξέτασης (δηλαδή οι αιτούντες και οι παραγωγοί της Ένωσης που συμμετείχαν στο δείγμα).
                  
               3.2.   Ντάμπινγκ
         
         
                     (27)
                  
                  
                     Με σκοπό τον καθορισμό της κανονικής αξίας, στην ανακοίνωση έναρξης της διαδικασίας αναφερόταν η χρήση ανάλογης χώρας. Εναλλακτικά, εάν δεν υπήρχε συνεργασία από οποιαδήποτε κατάλληλη ανάλογη χώρα, η Επιτροπή εξέτασε το ενδεχόμενο να χρησιμοποιήσει τις τιμές που έχουν πράγματι καταβληθεί ή πρέπει να καταβληθούν στην Ένωση για τον καθορισμό της κανονικής αξίας. Τα ενδιαφερόμενα μέρη κλήθηκαν να υποβάλουν τις παρατηρήσεις τους σχετικά με την καταλληλότητα της εν λόγω βάσης για τον προσδιορισμό της κανονικής αξίας. Για το θέμα αυτό δεν διατυπώθηκαν παρατηρήσεις.
                  
               
                     (28)
                  
                  
                     Όσον αφορά την τιμή εξαγωγής, λόγω της έλλειψης συνεργασίας από τους παραγωγούς-εξαγωγείς της ΛΔΚ και τους μη συνδεδεμένους εισαγωγείς στην αγορά της Ένωσης, η Επιτροπή δεν μπόρεσε να προσδιορίσει τις ποσότητες ή τις τιμές των εξαγωγικών πωλήσεων στη βάση των συναλλαγών. Για τον λόγο αυτό, η Επιτροπή εξέτασε εναλλακτικά μέσα για τον προσδιορισμό της τιμής εξαγωγών.
                  
               
                     (29)
                  
                  
                     Πρώτον, εξετάστηκε αν τα στοιχεία της Eurostat ή άλλα στατιστικά στοιχεία, όπως τα στοιχεία που διαβιβάζονται στην Επιτροπή από τα κράτη μέλη σύμφωνα με το άρθρο 14 παράγραφος 6 του βασικού κανονισμού («βάση δεδομένων του άρθρου 14 παράγραφος 6»), σε διασταύρωση με άλλα διαθέσιμα στοιχεία, θα μπορούσαν να χρησιμοποιηθούν ως εναλλακτικό μέσο για τον προσδιορισμό των τιμών εξαγωγής. Ωστόσο, τα στοιχεία της Eurostat ήταν ακατάλληλα, λόγω του ότι οι στατιστικές των εισαγωγών κάλυπταν επίσης και άλλες εισαγωγές, εκτός του υπό επανεξέταση προϊόντος. Ομοίως, η βάση δεδομένων του άρθρου 14 παράγραφος 6 δεν προσφέρονταν για τη δυνατότητα σύγκρισης των τιμών εξαγωγής μ' αυτές του κλάδου παραγωγής της Ένωσης ανά τύπο προϊόντος. Επίσης, το TARIC ή η βάση δεδομένων του άρθρου 14 παράγραφος 6 καταγράφει τον όγκο των ΑΜΜ σε κιλά, ενώ η κανονική αξία βασίζεται σε τεμάχια.
                  
               
                     (30)
                  
                  
                     Δεύτερον, η Επιτροπή εξέτασε επίσης τη χρησιμοποίηση των τιμών εξαγωγής που περιέχονταν στην αίτηση επανεξέτασης. Υπενθυμίζεται ότι αυτή η μεθοδολογία χρησιμοποιήθηκε στην προηγούμενη επανεξέταση ενόψει της λήξης ισχύος των μέτρων που αναφέρεται στην αιτιολογική σκέψη 2 και ότι, καταρχήν, επιτρέπει επίσης τη σύγκριση ανά τύπο προϊόντος. Ωστόσο, τα τιμολόγια που περιέχονταν στην αίτηση επανεξέτασης αφορούσαν τιμές εξαγωγής προς άλλες τρίτες χώρες.
                  
               
                     (31)
                  
                  
                     Αντίστοιχα, δεν μπορούσε να υπολογιστεί το ντάμπινγκ με βάση τις τιμές εξαγωγής προς την Ένωση και δεν ήταν δυνατόν να επιβεβαιωθεί το ντάμπινγκ. Επομένως, η έρευνα επικεντρώθηκε στην πιθανότητα επανάληψης της πρακτικής ντάμπινγκ.
                  
               3.3.   Πιθανότητα επανάληψης της πρακτικής ντάμπινγκ
         
         
                     (32)
                  
                  
                     Όσον αφορά τη διερεύνηση του ενδεχομένου επανάληψης του ντάμπινγκ, αναλύθηκαν τα ακόλουθα στοιχεία: σχέση μεταξύ της κανονικής αξίας και των τιμών εξαγωγής σε τρίτες χώρες· παραγωγική και πλεονάζουσα ικανότητα στη ΛΔΚ· και ελκυστικότητα της αγοράς της Ένωσης σε σχέση με εισαγωγές από τη ΛΔΚ.
                  
               3.3.1.   Σχέση μεταξύ της κανονικής αξίας και των τιμών εξαγωγής σε τρίτες χώρες
         
         
                     (33)
                  
                  
                     Λόγω της έλλειψης συνεργασίας από παραγωγούς-εξαγωγείς στη ΛΔΚ, η κανονική τιμή συγκρίθηκε με τις τιμές εξαγωγής από τη ΛΔΚ σε άλλες τρίτες χώρες, σύμφωνα με το άρθρο 2 παράγραφος 7 του βασικού κανονισμού.
                  
               3.3.1.1.   Βάση για τον προσδιορισμό της κανονικής αξίας
         
         
                     (34)
                  
                  
                     Σύμφωνα με το άρθρο 2 παράγραφος 7 του βασικού κανονισμού, η κανονική αξία έπρεπε να καθοριστεί με βάση την τιμή ή την κατασκευασμένη αξία σε κατάλληλη τρίτη χώρα με οικονομία αγοράς («η ανάλογη χώρα») ή με βάση την τιμή των εξαγωγών από την ανάλογη χώρα σε άλλες χώρες, συμπεριλαμβανομένης της Ένωσης. Όταν οι εν λόγω μεθοδολογίες δεν είναι διαθέσιμες, η κανονική αξία μπορεί να καθοριστεί με κάθε άλλη λογική βάση, συμπεριλαμβανομένης της τιμής που έχει πράγματι καταβληθεί ή πρέπει να καταβληθεί στην Ένωση για το ομοειδές προϊόν, δεόντως προσαρμοσμένης, αν χρειάζεται, ώστε να συμπεριλαμβάνει ένα εύλογο περιθώριο κέρδους.
                  
               
                     (35)
                  
                  
                     Η αίτηση επανεξέτασης από τον κλάδο παραγωγής της Ένωσης αναφέρει μια σειρά παραγωγών σε χώρες με οικονομία της αγοράς εκτός της Ένωσης (συγκεκριμένα την Ινδία, το Ιράν και την Ταϊλάνδη).
                  
               
                     (36)
                  
                  
                     Στην ανακοίνωση για την έναρξη της διαδικασίας, η Επιτροπή εξέτασε το ενδεχόμενο να επιδιώξει συνεργασία με την Ινδία, το Ιράν και την Ταϊλάνδη. Επιπλέον, η ανακοίνωση για την έναρξη της διαδικασίας όριζε ότι εάν δεν υπάρξει η συνεργασία παραγωγών από χώρες με οικονομία της αγοράς εκτός της Ένωσης, η Επιτροπή προβλέπει τη χρήση των πράγματι καταβληθεισών ή των πληρωτέων τιμών στην Ένωση, ως βάση για τον καθορισμό της κανονικής αξίας. Οι τιμές που έχουν πράγματι καταβληθεί ή πρέπει να καταβληθούν στην Ένωση ήταν η βάση που χρησιμοποιήθηκε για να προσδιοριστεί η κανονική αξία κατά την αρχική έρευνα και κατά την προηγούμενη επανεξέταση ενόψει της λήξης ισχύος των μέτρων που αναφέρεται στην αιτιολογική σκέψη 2.
                  
               
                     (37)
                  
                  
                     Όπως αναφέρεται στην αιτιολογική σκέψη 18, μετά την έναρξη της διαδικασίας, η Επιτροπή ήλθε σε επαφή με τους παραγωγούς, καθώς και με άλλους δυνητικούς παραγωγούς σε άλλες χώρες που εντοπίστηκαν από δημόσια διαθέσιμες πηγές.
                  
               
                     (38)
                  
                  
                     Ένας Ιρανός παραγωγός ΑΜΜ έδειξε προθυμία να συνεργαστεί, αλλά απάντησε μόνο εν μέρει στο ερωτηματολόγιο. Παρά τα αιτήματα της Επιτροπής, ο εν λόγω παραγωγός δεν παρείχε περαιτέρω πληροφορίες. Οι πληροφορίες που παρασχέθηκαν από τον εν λόγω παραγωγό ήταν ελλιπείς και/ή ασυνεπείς και, συνεπώς, δεν μπορούσαν να χρησιμοποιηθούν ως βάση για τον υπολογισμό της κανονικής αξίας.
                  
               
                     (39)
                  
                  
                     Δεν συνεργάστηκε κανένας από τους παραγωγούς σε άλλες δυνητικές ανάλογες χώρες με τους οποίους ήρθε σε επαφή η Επιτροπή.
                  
               
                     (40)
                  
                  
                     Στο πλαίσιο αυτό, η Επιτροπή δεν είχε άλλη επιλογή από το να χρησιμοποιήσει τις πράγματι καταβληθείσες ή τις πληρωτέες τιμές στην Ένωση ως βάση για τον καθορισμό της κανονικής αξίας.
                  
               
                     (41)
                  
                  
                     Κανένα ενδιαφερόμενο μέρος δεν υπέβαλε παρατηρήσεις σχετικά με την καταλληλότητα της εν λόγω βάσης για τον καθορισμό της κανονικής αξίας.
                  
               3.3.1.2.   Κανονική αξία
         
         
                     (42)
                  
                  
                     Σύμφωνα με το άρθρο 2 παράγραφος 7 του βασικού κανονισμού και όπως εξηγείται στις αιτιολογικές σκέψεις 34 έως 41, η κανονική αξία καθορίστηκε με τη χρήση της πράγματι καταβληθείσας ή της πληρωτέας τιμής του ομοειδούς προϊόντος στην Ένωση, η οποία διαπιστώθηκε στο πλαίσιο των συνηθισμένων εμπορικών πράξεων.
                  
               
                     (43)
                  
                  
                     Κατά συνέπεια, η κανονική αξία καθορίστηκε ως η μέση σταθμισμένη τιμή των εγχώριων πωλήσεων σε μη συνδεδεμένους πελάτες από το δείγμα παραγωγών της Ένωσης.
                  
               
                     (44)
                  
                  
                     Καταρχάς, εξακριβώθηκε κατά πόσον οι εγχώριες πωλήσεις του ομοειδούς προϊόντος προς ανεξάρτητους πελάτες του δείγματος των παραγωγών της Ένωσης ήταν αντιπροσωπευτικές, σύμφωνα με το άρθρο 2 παράγραφος 2 του βασικού κανονισμού, δηλαδή εάν ο συνολικός όγκος αυτών των πωλήσεων αντιπροσώπευε τουλάχιστον το 5 % του συνολικού όγκου πωλήσεων του υπό εξέταση προϊόντος που εξάγεται στην Ένωση. Λόγω της έλλειψης συνεργασίας από παραγωγούς-εξαγωγείς της ΛΔΚ, τα στοιχεία σχετικά με τον συνολικό όγκο πωλήσεων που εξάγονται στην Ένωση έπρεπε να εξαχθούν από τα διαθέσιμα δεδομένα. Όπως αναφέρεται στην αιτιολογική σκέψη 29, τα στοιχεία της Eurostat και άλλες στατιστικές κρίθηκαν ακατάλληλα για τους σκοπούς της εξακρίβωσης της συνέχισης του ντάμπινγκ. Ωστόσο, μπορούν να χρησιμοποιηθούν για να διαπιστωθεί το επίπεδο των εισαγωγών του υπό εξέταση προϊόντος στην Ένωση. Σ' αυτή τη βάση, οι εγχώριες πωλήσεις του δείγματος παραγωγών της Ένωσης κρίθηκαν συνολικά επαρκώς αντιπροσωπευτικές κατά τη διάρκεια της περιόδου έρευνας επανεξέτασης, λαμβανομένου παράλληλα υπόψη του εμπιστευτικού χαρακτήρα των δεδομένων, όπως εξηγείται στην αιτιολογική σκέψη 63. Λόγω της έλλειψης συνεργασίας των εξαγωγέων από τη ΛΔΚ δεν ήταν δυνατόν να γίνει αντιπροσωπευτική ανάλυση ανά τύπο προϊόντος.
                  
               
                     (45)
                  
                  
                     Στη συνέχεια, η Επιτροπή εξέτασε αν οι εγχώριες πωλήσεις κάθε παραγωγού της Ένωσης που συμμετείχε στο δείγμα μπορούσε να θεωρηθεί ότι πραγματοποιήθηκαν κατά τις συνήθεις εμπορικές πρακτικές, δηλαδή αν για κάθε παραγωγό της Ένωσης που συμμετείχε στο δείγμα οι μέσες τιμές πώλησης ήταν ίσες ή υψηλότερες από το μέσο κόστος παραγωγής και, επομένως, επικερδείς.
                  
               
                     (46)
                  
                  
                     Ως εκ τούτου, καθορίστηκε ότι οι πωλήσεις των παραγωγών της Ένωσης ήταν κατά μέσο όρο επικερδείς και, συνεπώς, η κανονική αξία καθορίστηκε με βάση τις σταθμισμένες μέσες τιμές πώλησης όλων των πωλήσεων των ΑΜΜ που πραγματοποιήθηκαν από τους ενωσιακούς παραγωγούς του δείγματος στην αγορά της Ένωσης κατά τη διάρκεια της περιόδου έρευνας επανεξέτασης.
                  
               3.3.1.3.   Τιμή εξαγωγής
         
         
                     (47)
                  
                  
                     Λόγω της έλλειψης συνεργασίας από τους παραγωγούς-εξαγωγείς, η Επιτροπή κατέληξε στο συμπέρασμα ότι τα στοιχεία σχετικά με τις τιμές εξαγωγής από τη ΛΔΚ προς τρίτες χώρες οι οποίες περιέχονταν στην αίτηση επανεξέτασης ήταν η καταλληλότερη βάση για τον υπολογισμό της τιμής εξαγωγής του υπό εξέταση προϊόντος στην Ένωση.
                  
               3.3.1.4.   Σύγκριση
         
         
                     (48)
                  
                  
                     Η σύγκριση μεταξύ της σταθμισμένης μέσης κανονικής αξίας και της σταθμισμένης μέσης τιμής εξαγωγής πραγματοποιήθηκε βάσει τιμών εκ του εργοστασίου. Στο πλαίσιο αυτό, έγιναν προσαρμογές στην κανονική αξία και στην τιμή εξαγωγής για να ληφθούν υπόψη οι διαφορές στο κόστος της εγχώριας μεταφοράς και της μεταφοράς διά θαλάσσης, σύμφωνα με το άρθρο 2 παράγραφος 10 στοιχείο ε) του βασικού κανονισμού, με βάση τα στοιχεία που περιλαμβάνονται στην αίτηση για επανεξέταση. Η εν λόγω σύγκριση έδειξε ότι η τιμή εξαγωγής προς τρίτες χώρες στην αίτηση επανεξέτασης ήταν μεταξύ 22,1 % και 32,2 % χαμηλότερη από την κανονική αξία. Αυτό σημαίνει ότι οι τιμές για την Ένωση κατά πάσα πιθανότητα θα αποτελούν προϊόν ντάμπινγκ, εάν καταργηθούν τα μέτρα αντιντάμπινγκ.
                  
               3.4.   Εξέλιξη των εισαγωγών σε περίπτωση κατάργησης των μέτρων αντιντάμπινγκ
         
         3.4.1.   Παραγωγική και πλεονάζουσα ικανότητα στη ΛΔΚ
         
         
                     (49)
                  
                  
                     Εφόσον δεν αναμενόταν συνεργασία των παραγωγών-εξαγωγέων, τα ακόλουθα συμπεράσματα βασίζονται κυρίως στις πληροφορίες που περιέχονται στην αίτηση επανεξέτασης. Πρόκειται για πληροφορίες που παρασχέθηκαν από τον ενωσιακό κλάδο παραγωγής κατά τη διάρκεια της έρευνας και που διασταυρώθηκαν, όπου ήταν δυνατόν, με δημόσια διαθέσιμα στοιχεία.
                  
               
                     (50)
                  
                  
                     Σ' αυτή τη βάση, διαπιστώθηκε ότι η παραγωγική ικανότητα της ΛΔΚ σε ΑΜΜ εκτιμάται ότι κυμαίνεται μεταξύ 600 εκατ. και 850 εκατ. τεμαχίων· η οποία είναι παρόμοια με την παραγωγική ικανότητα που είχε εκτιμηθεί στην προηγούμενη έρευνα επανεξέτασης ενόψει της λήξης ισχύος των μέτρων (7) (600 έως 700 εκατομμύρια τεμάχια).
                  
               
                     (51)
                  
                  
                     Επιπλέον, όπως διαπιστώθηκε ήδη στην προηγούμενη επανεξέταση ενόψει της λήξης ισχύος των μέτρων (8), δεδομένης της φύσης της διαδικασίας παραγωγής στη ΛΔΚ (κυρίως απασχολούμενο προσωπικό), η παραγωγική ικανότητα της ΛΔΚ σε ΑΜΜ μπορεί εύκολα να αυξηθεί, μεταξύ άλλων, μέσω της απασχόλησης πρόσθετου εργατικού δυναμικού και με περιορισμένη επένδυση σε εξοπλισμό.
                  
               
                     (52)
                  
                  
                     Ως εκ τούτου η παραγωγική ικανότητα της ΛΔΚ είναι περίπου 240 % έως 340 % υψηλότερη από την κατανάλωση της Ένωσης κατά τη διάρκεια της περιόδου έρευνας επανεξέτασης και σημαντικά μεγαλύτερη από την παραγωγή της Ένωσης κατά την ίδια περίοδο.
                  
               
                     (53)
                  
                  
                     Στην αίτηση επανεξέτασης, η παραγωγή ΑΜΜ στη ΛΔΚ εκτιμάται σε περίπου 350 εκατομμύρια τεμάχια και, ως εκ τούτου, η συντηρητική εκτίμηση της πλεονάζουσας παραγωγικής ικανότητας υπερβαίνει τα 260 εκατομμύρια τεμάχια. Αυτή η πλεονασματική ικανότητα ισοδυναμεί χοντρικά με τη συνολική κατανάλωση της Ένωσης κατά τη διάρκεια της περιόδου έρευνας επανεξέτασης.
                  
               
                     (54)
                  
                  
                     Κατά συνέπεια, μπορεί εύλογα να εξαχθεί το συμπέρασμα ότι η ΛΔΚ διαθέτει σημαντική πλεονασματική ικανότητα. Όπως εξηγείται στις αιτιολογικές σκέψεις 49 έως 53, είναι πολύ πιθανόν αυτή η πλεονασματική ικανότητα να διοχετευτεί στην αγορά της Ένωσης σε περίπτωση κατάργησης των μέτρων αντιντάμπινγκ.
                  
               3.4.2.   Ελκυστικότητα της ενωσιακής αγοράς
         
         
                     (55)
                  
                  
                     Παρά την πτωτική κατανάλωση ΑΜΜ στην αγορά της Ένωσης, η ζήτηση στην Ένωση για ΑΜΜ παραμένει σημαντική και αντιπροσωπεύει περίπου το 45 % της παγκόσμιας αγοράς. Η αγορά της Ένωσης παραμένει η μεγαλύτερη παγκόσμια αγορά για ΑΜΜ.
                  
               
                     (56)
                  
                  
                     Υπάρχουν μόνο λίγες άλλες αγορές όπου χρησιμοποιούνται οι ΑΜΜ. Επιπλέον, οι αγορές αυτές έχουν πολύ μικρότερο μέγεθος απ' ό,τι η αγορά της Ένωσης και, ως εκ τούτου, δεν θα είναι σε θέση να απορροφήσουν τη μεγάλη πλεονασματική ικανότητα της ΛΔΚ. Επιπλέον, με βάση τις διαθέσιμες πληροφορίες, η κατανάλωση ΑΜΜ στη ΛΔΚ είναι πολύ χαμηλή και δεν αναμένεται να αυξηθεί κατά τρόπο σημαντικό.
                  
               
                     (57)
                  
                  
                     Όπως περιγράφεται στην αιτιολογική σκέψη 48, η σύγκριση ανάμεσα στις τιμές εξαγωγής από τη ΛΔΚ σε τρίτες χώρες και τις τιμές στην αγορά της Ένωσης έδειξε ότι οι επικρατούσες τιμές ήταν γενικά υψηλότερες στην αγορά της Ένωσης. Το γεγονός αυτό καθιστά την αγορά της Ένωσης πιο ελκυστική για εισαγωγές σε τόσο χαμηλές τιμές, καθώς μπορούν να παράγουν περισσότερο κέρδος.
                  
               
                     (58)
                  
                  
                     Ως εκ τούτου, συνήχθη το συμπέρασμα ότι η αγορά της Ένωσης θα ήταν ελκυστική αγορά για τους Κινέζους εξαγωγείς σε περίπτωση κατάργησης των μέτρων αντιντάμπινγκ.
                  
               
                     (59)
                  
                  
                     Λαμβανομένων υπόψη των σκέψεων αυτών, αν καταργούνταν τα μέτρα, είναι πιθανόν ότι οι εισαγωγές του υπό επανεξέταση προϊόντος από τη ΛΔΚ θα διοχετευτούν στην αγορά της Ένωσης σε σημαντικές ποσότητες. Όπως καταδεικνύεται στις αιτιολογικές σκέψεις 34 έως 48, οι εν λόγω εισαγωγές θα πραγματοποιούνταν πιθανότατα σε τιμές ντάμπινγκ.
                  
               3.4.3.   Συμπέρασμα
         
         
                     (60)
                  
                  
                     Λαμβανομένων υπόψη της σημαντικής πλεονάζουσας παραγωγικής ικανότητας στην Κίνα, του περιορισμένου μεγέθους της κινεζικής εγχώριας αγοράς και της ελκυστικότητας της αγοράς της Ένωσης, συνάγεται το συμπέρασμα ότι οι κινεζικές εισαγωγές του υπό επανεξέταση προϊόντος προς την Ένωση θα αυξηθούν σημαντικά αν λήξουν τα μέτρα αντιντάμπινγκ. Η Επιτροπή διαπίστωσε, επίσης, ότι οι εν λόγω εισαγωγές είναι πιθανόν να πραγματοποιηθούν σε τιμές ντάμπινγκ. Ως εκ τούτου, υπάρχει μεγάλη πιθανότητα επανάληψης της πρακτικής ντάμπινγκ.
                  
               4.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΖΗΜΙΑΣ
         
         4.1.   Ορισμός του ενωσιακού κλάδου παραγωγής και της ενωσιακής παραγωγής
         
         
                     (61)
                  
                  
                     Οι ΑΜΜ κατασκευάζονταν στην Ένωση από έξι γνωστούς παραγωγούς κατά τη διάρκεια της υπό εξέταση περιόδου. Τρεις από αυτούς εκπροσωπούνται από τον αιτούντα. Οι εν λόγω έξι ενωσιακοί παραγωγοί αποτελούν την «ενωσιακή βιομηχανία» κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού. Οι τρεις παραγωγοί της Ένωσης, εκπροσωπούμενοι από τον αιτούντα, επιλέχθηκαν για το δείγμα, όπως περιγράφεται στις αιτιολογικές σκέψεις 13 έως 21. Το δείγμα αντιπροσωπεύει πάνω από το 75 % της συνολικής παραγωγής και των συνολικών πωλήσεων της Ένωσης, όπως περιγράφεται στην αιτιολογική σκέψη 13.
                  
               
                     (62)
                  
                  
                     Ένας από τους παραγωγούς που δεν συμπεριλήφθηκαν στο δείγμα, η Mi.me.ca. Srl, Ιταλία, είχε κηρυχθεί σε πτώχευση (9) κατά τη διάρκεια της περιόδου έρευνας επανεξέτασης τον Ιανουάριο του 2017. Δύο άλλοι παραγωγοί της Ένωσης που δεν συμπεριλήφθηκαν στο δείγμα, η EJA International, Κάτω Χώρες και η Technosteel, Ιταλία, έπαυσαν την παραγωγή ΑΜΜ μετά την υπό εξέταση περίοδο το 2018.
                  
               
                     (63)
                  
                  
                     Λαμβάνοντας υπόψη ότι δύο από τις τρεις εταιρείες του δείγματος συνδέονται, τα στοιχεία που χρησιμοποιούνται για την ανάλυση της ζημίας παρέχονται υπό μορφή δεικτών στον παρόντα κανονισμό, ώστε να τηρηθεί η εμπιστευτικότητα των ευαίσθητων εμπορικών πληροφοριών, σύμφωνα με το άρθρο 19 του βασικού κανονισμού.
                  
               
                     (64)
                  
                  
                     Με βάση τα αποδεικτικά στοιχεία που παρασχέθηκαν στην αίτηση επανεξέτασης, τα συμπληρωματικά στοιχεία που υπέβαλε ο αιτών και τις απαντήσεις που παρείχαν στο ερωτηματολόγιο οι ενωσιακοί παραγωγοί του δείγματος, υπολογίστηκε ότι η συνολική ενωσιακή παραγωγή κατά τη διάρκεια της περιόδου έρευνας επανεξέτασης ανερχόταν μεταξύ 270 και 330 εκατομμυρίων τεμαχίων.
                  
               
                     (65)
                  
                  
                     Η Επιτροπή εκτίμησε τον όγκο των εισαγωγών του υπό εξέταση προϊόντος από τη ΛΔΚ με βάση τα στοιχεία της βάσης δεδομένων του άρθρου 14 παράγραφος 6 κατά τη διάρκεια της υπό επανεξέταση περιόδου, με την εφαρμογή συντελεστή μετατροπής στις συνολικές ποσότητες σε χιλιόγραμμα. Η Επιτροπή χρησιμοποίησε επίσης τον εν λόγω συντελεστή μετατροπής κατά την προηγούμενη επανεξέταση ενόψει της λήξης ισχύος των μέτρων, για να μετατρέψει τα στατιστικά στοιχεία για τις εισαγωγές (εκφραζόμενα σε χιλιόγραμμα) σε τεμάχια, πραγματοποιώντας τη μετατροπή με βάση το μέσο βάρος του πλέον αντιπροσωπευτικού τύπου.
                  
               
                     (66)
                  
                  
                     Ο αιτών πρότεινε να χρησιμοποιηθεί άλλος συντελεστής μετατροπής, ο οποίος ήταν ελαφρώς χαμηλότερος από εκείνον που χρησιμοποιήθηκε στην προηγούμενη επανεξέταση ενόψει της λήξης ισχύος των μέτρων. Η Επιτροπή απέρριψε την πρόταση αυτή με το αιτιολογικό ότι δεν προσκομίστηκαν αποδεικτικά στοιχεία που να υποδεικνύουν στην κατεύθυνση της μεταβολής των τάσεων των εισαγωγών και/ή της κατανάλωσης της Ένωσης. Κατά συνέπεια, η Επιτροπή διατήρησε τον συντελεστή μετατροπής που χρησιμοποιήθηκε στην προηγούμενη επανεξέταση ενόψει της λήξης ισχύος των μέτρων.
                  
               4.2.   Ενωσιακή κατανάλωση
         
         
                     (67)
                  
                  
                     Η κατανάλωση της Ένωσης καθορίστηκε με βάση τον όγκο πωλήσεων του ενωσιακού κλάδου παραγωγής στην αγορά της Ένωσης και τον όγκο εισαγωγών από τρίτες χώρες προς την Ένωση βάσει των στοιχείων που διαβιβάστηκαν στην Επιτροπή από τα κράτη μέλη, σύμφωνα με τη βάση δεδομένων του άρθρου 14 παράγραφος 6 του βασικού κανονισμού.
                  
               
                     (68)
                  
                  
                     Ο όγκος των πωλήσεων του ενωσιακού κλάδου παραγωγής στην αγορά της Ένωσης βασίστηκε στις πληροφορίες που παρασχέθηκαν από τους παραγωγούς της Ένωσης πριν από την έναρξη της διαδικασίας και τις επαληθευμένες πληροφορίες που υπέβαλαν οι τρεις ενωσιακοί παραγωγοί του δείγματος στις απαντήσεις τους στο ερωτηματολόγιο.
                  
               
                     (69)
                  
                  
                     Όπως αναφέρεται στην αιτιολογική σκέψη 63, τα εμπιστευτικά στοιχεία από τις τρεις εταιρείες του δείγματος δεν μπορούν να κοινοποιηθούν στους ακόλουθους πίνακες. Ως εκ τούτου, κατά περίπτωση, χρησιμοποιήθηκαν δείκτες για να εμφανίσουν τις τάσεις κατά την υπό εξέταση περίοδο.
                     
                        Πίνακας 1
                     
                     
                        Ενωσιακή κατανάλωση
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    91
                                 
                              
                              
                                 
                                    93
                                 
                              
                              
                                 
                                    89
                                 
                              
                           
                                 
                                    Πηγή: Πληροφορίες που παρέχονται από τους παραγωγούς της Ένωσης πριν από την έναρξη της διαδικασίας, από τη βάση δεδομένων του άρθρου 14 παράγραφος 6 και από τις επαληθευμένες απαντήσεις στο ερωτηματολόγιο από τους παραγωγούς της Ένωσης
                              
                           
               
                     (70)
                  
                  
                     Όπως φαίνεται στον πίνακα 1, η ενωσιακή κατανάλωση μειώθηκε κατά 11 % κατά την υπό εξέταση περίοδο, γεγονός που εξηγείται από τη συνεχιζόμενη ψηφιοποίηση της διαχείρισης γραφείου και ηλεκτρονική αρχειοθέτηση εγγράφων, οι οποίες οδήγησαν σε μικρότερη αρχειοθέτηση εγγράφων σε χαρτί και, κατά συνέπεια, σε μείωση της κατανάλωσης του υπό επανεξέταση προϊόντος.
                  
               4.3.   Εισαγωγές από τη ΛΔΚ
         
         4.3.1.   Όγκος και μερίδιο αγοράς των εισαγωγών από τη ΛΔΚ
         
         
                     (71)
                  
                  
                     Η Επιτροπή υπολόγισε τον όγκο των εισαγωγών από τη ΛΔΚ με βάση τα στοιχεία της βάσης δεδομένων του άρθρου 14 παράγραφος 6 κατά τη διάρκεια της υπό εξέταση περιόδου, όπως υποδεικνύεται στην αιτιολογική σκέψη 67.
                     Βάσει των προαναφερομένων, οι εισαγωγές στην Ένωση από τη ΛΔΚ και το μερίδιο αγοράς της εξελίχθηκαν όπως παρουσιάζεται στον πίνακα 2:
                     
                        Πίνακας 2
                     
                     
                        Όγκος εισαγωγών ΑΜΜ από τη ΛΔΚ και μερίδιο αγοράς ΛΔΚ
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Δείκτης εισαγωγών από τη ΛΔΚ (2014 = 100)
                                 
                              
                              
                                 
                                    100
                                 
                              
                              
                                 
                                    55
                                 
                              
                              
                                 
                                    15
                                 
                              
                              
                                 
                                    0,13
                                 
                              
                           
                                 Μερίδιο αγοράς εισαγωγών από τη ΛΔΚ στην ενωσιακή αγορά
                              
                              
                                 5,6 %
                              
                              
                                 3,2 %
                              
                              
                                 0,9 %
                              
                              
                                 0,0 %
                              
                           
                                 
                                    Πηγή: Πληροφορίες που παρέχονται από τους παραγωγούς της Ένωσης πριν από την έναρξη της διαδικασίας, από τη βάση δεδομένων του άρθρου 14 παράγραφος 6 και από τις επαληθευμένες απαντήσεις στο ερωτηματολόγιο από τους παραγωγούς της Ένωσης
                              
                           
               
                     (72)
                  
                  
                     Κατά την υπό εξέταση περίοδο, ο όγκος των εισαγωγών των ΑΜΜ από τη ΛΔΚ μειώθηκε σημαντικά από έτος σε έτος, για να φτάσει σε ασήμαντο επίπεδο μέχρι το τέλος της περιόδου της έρευνας επανεξέτασης. Το 2015 οι εισαγωγές ΑΜΜ από την Κίνα μειώθηκαν κατά 45 % και το επόμενο έτος κατά περισσότερο από 70 %. Τέλος, κατά την περίοδο της έρευνας επανεξέτασης, ο όγκος των εισαγωγών μειώθηκε μόνο κατά μερικές χιλιάδες τεμάχια.
                  
               
                     (73)
                  
                  
                     Συνεπώς, το μερίδιο αγοράς της ΛΔΚ μειώθηκε επίσης σημαντικά κατά την υπό εξέταση περίοδο. Μειώθηκε από 5,6 % το 2014 σε περίπου 0 % στο τέλος της περιόδου έρευνας επανεξέτασης.
                  
               4.3.2.   Τάση των τιμών των εισαγωγών από τη ΛΔΚ και υποτιμολόγηση
         
         
                     (74)
                  
                  
                     Λόγω της έλλειψης συνεργασίας από τους Κινέζους παραγωγούς-εξαγωγείς και της έλλειψης εναλλακτικών πηγών δεν ήταν δυνατόν να προσδιοριστεί ακριβής τιμή εισαγωγής. Αυτό οφείλεται, όπως εξηγείται στην αιτιολογική σκέψη 29, στο ότι οι στατιστικές κρίθηκαν ακατάλληλες, στον βαθμό που μία από τις πηγές κάλυπτε επίσης άλλες εισαγωγές, εκτός του υπό εξέταση προϊόντος, και ότι η άλλη πηγή δεν προσφερόταν για τη σύγκριση των τιμών εξαγωγής μ' αυτές του ενωσιακού κλάδου παραγωγής, στη βάση προϊόντος προς προϊόν.
                  
               
                     (75)
                  
                  
                     Ωστόσο, θεωρήθηκε ότι οι τιμές των εισαγωγών που καταγράφονται στη βάση δεδομένων του άρθρου 14 παράγραφος 6 ήταν κατάλληλες για τη διαπίστωση της συνολικής τάσης των τιμών εισαγωγής από τη ΛΔΚ. Η τάση των τιμών εισαγωγής από τη ΛΔΚ στην Ένωση εξελίχθηκε όπως φαίνεται στον πίνακα 3:
                     
                        Πίνακας 3
                     
                     
                        Μέση τιμή εισαγωγών ΑΜΜ από τη ΛΔΚ
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    113
                                 
                              
                              
                                 
                                    109
                                 
                              
                              
                                 
                                    157
                                 
                              
                           
                                 
                                    Πηγή: Βάση δεδομένων του άρθρου 14 παράγραφος 6
                              
                           
               
                     (76)
                  
                  
                     Όπως φαίνεται στον πίνακα 3, οι τιμές εισαγωγής αυξήθηκαν κατά 13 % το 2015 και μειώθηκαν κατά 3,5 % το 2016. Το επίπεδο τιμών αυξήθηκε κατά 46 % κατά την περίοδο της έρευνας επανεξέτασης. Ωστόσο, η συνολική αυτή τάση θα πρέπει να αξιολογηθεί με βάση την πολύ μικρή ποσότητα εισαγωγών κατά τη διάρκεια της περιόδου έρευνας επανεξέτασης, η οποία δεν μπορεί να θεωρηθεί αντιπροσωπευτική του επιπέδου τιμών ελλείψει των μέτρων.
                  
               
                     (77)
                  
                  
                     Λόγω της έλλειψης συνεργασίας από τους Κινέζους παραγωγούς-εξαγωγείς και της έλλειψης εναλλακτικών πηγών πληροφοριών, δεν ήταν δυνατό να υπολογιστεί κανένα περιθώριο πώλησης σε χαμηλότερες τιμές κατά τη διάρκεια της περιόδου έρευνας επανεξέτασης.
                  
               4.4.   Εισαγωγές από τρίτες χώρες εκτός της ΛΔΚ
         
         
                     (78)
                  
                  
                     Οι εισαγωγές ΑΜΜ από τρίτες χώρες πλην της ΛΔΚ ήταν κυρίως από την Ινδία. Υπήρχαν επίσης μικρές ποσότητες εισαγωγών από την Αίγυπτο, το Ισραήλ, την Ιαπωνία, τη Σερβία, την Ελβετία, την Ταϊβάν, την Ουκρανία και τις ΗΠΑ.
                  
               
                     (79)
                  
                  
                     Ο συνολικός όγκος των εισαγωγών στην Ένωση, καθώς και το μερίδιο αγοράς και οι τάσεις των τιμών για τις εισαγωγές ΑΜΜ από άλλες τρίτες χώρες παρουσιάζονται στον πίνακα 4.
                     
                        Πίνακας 4
                     
                     
                        Εισαγωγές από τρίτες χώρες εκτός της ΛΔΚ
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Δείκτης επενδύσεων, (2014 = 100)
                                 
                              
                              
                                 
                                    100
                                 
                              
                              
                                 
                                    121
                                 
                              
                              
                                 
                                    122
                                 
                              
                              
                                 
                                    149
                                 
                              
                           
                                 Μερίδιο αγοράς
                              
                              
                                 3,8 %
                              
                              
                                 5,0 %
                              
                              
                                 5,0 %
                              
                              
                                 6,3 %
                              
                           
                                 
                                    Μέση τιμή, δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    140
                                 
                              
                              
                                 
                                    165
                                 
                              
                              
                                 
                                    148
                                 
                              
                           
                                 
                                    Πηγή: Πληροφορίες που παρέχονται από τους παραγωγούς της Ένωσης πριν από την έναρξη της διαδικασίας, από τη βάση δεδομένων του άρθρου 14 παράγραφος 6 και από τις επαληθευμένες απαντήσεις στο ερωτηματολόγιο από τους παραγωγούς της Ένωσης
                              
                           
               
                     (80)
                  
                  
                     Συνολικά, ο όγκος των εισαγωγών από άλλες τρίτες χώρες αυξήθηκε σημαντικά κατά την υπό εξέταση περίοδο, δηλαδή κατά 49 %.
                  
               
                     (81)
                  
                  
                     Δεδομένου ότι η συνολική ενωσιακή κατανάλωση μειώθηκε κατά την υπό εξέταση περίοδο, η εν λόγω αύξηση συντέλεσε στην αύξηση του μεριδίου αγοράς τους την ίδια περίοδο από 3,8 % το 2014 σε 6,3 % κατά τη διάρκεια της έρευνας επανεξέτασης.
                  
               
                     (82)
                  
                  
                     Όπως εξηγείται στην αιτιολογική σκέψη 29, τα διαθέσιμα στατιστικά στοιχεία δεν ήταν κατάλληλα για τον προσδιορισμό των τιμών εξαγωγής στην Ένωση. Ως εκ τούτου, όσον αφορά τις εισαγωγές ΑΜΜ από τη ΛΔΚ, ήταν δυνατόν να καθοριστούν μόνο οι τάσεις των τιμών εισαγωγής για τις εισαγωγές από άλλες τρίτες χώρες. Κατά τη διάρκεια της υπό εξέταση περιόδου, η μέση τιμή του εισαγόμενου προϊόντος από άλλες τρίτες χώρες αυξανόταν διαρκώς. Η μεγαλύτερη αύξηση σημειώθηκε το 2015, όταν οι τιμές αυξήθηκαν κατά 40 %. Το 2016 οι τιμές αυξήθηκαν περαιτέρω κατά 17,5 %, ενώ κατά την περίοδο έρευνας επανεξέτασης κατέγραψαν και πάλι μείωση κατά 10,3 %. Συνολικά, οι τιμές αυξήθηκαν κατά 48 % κατά τη διάρκεια της υπό εξέταση περιόδου.
                  
               4.5.   Οικονομική κατάσταση του ενωσιακού κλάδου παραγωγής
         
         4.5.1.   Γενικές παρατηρήσεις
         
         
                     (83)
                  
                  
                     Σύμφωνα με το άρθρο 3 παράγραφος 5 του βασικού κανονισμού, η Επιτροπή εξέτασε όλους τους συναφείς οικονομικούς παράγοντες και τους δείκτες που είχαν σημασία για την κατάσταση του ενωσιακού κλάδου παραγωγής κατά τη διάρκεια της υπό εξέταση περιόδου.
                  
               
                     (84)
                  
                  
                     Για τον προσδιορισμό της ζημίας, η Επιτροπή προέβη σε διάκριση μεταξύ των μακροοικονομικών και μικροοικονομικών δεικτών ζημίας. Η Επιτροπή αξιολόγησε τους μακροοικονομικούς δείκτες που αφορούν ολόκληρο τον ενωσιακό κλάδο παραγωγής βάσει δεδομένων που συγκεντρώθηκαν από τον αιτούντα, τα οποία διασταύρωσε με τις πληροφορίες που υπέβαλαν διάφοροι ενωσιακοί παραγωγοί κατά το στάδιο πριν από την έναρξη της διαδικασίας και με τις επαληθευμένες απαντήσεις που έδωσαν στο ερωτηματολόγιο οι ενωσιακοί παραγωγοί του δείγματος. Η Επιτροπή αξιολόγησε τους μικροοικονομικούς δείκτες βάσει των δεδομένων που περιλαμβάνονταν στις απαντήσεις που έδωσαν στο ερωτηματολόγιο οι ενωσιακοί παραγωγοί του δείγματος, τα οποία επαληθεύτηκαν. Αμφότερα τα σύνολα δεδομένων κρίθηκαν αντιπροσωπευτικά της οικονομικής κατάστασης του ενωσιακού κλάδου παραγωγής. Πρέπει να σημειωθεί ότι, όπως αναφέρεται στην αιτιολογική σκέψη 61, οι ενωσιακοί παραγωγοί του δείγματος αντιπροσώπευαν ένα σημαντικό ποσοστό της παραγωγής της Ένωσης.
                  
               
                     (85)
                  
                  
                     Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα και μέγεθος του περιθωρίου ντάμπινγκ.
                  
               
                     (86)
                  
                  
                     Οι μικροοικονομικοί δείκτες είναι οι εξής: μέσες τιμές ανά μονάδα, κόστος ανά μονάδα προϊόντος, κόστος εργασίας, αποθέματα, κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων.
                  
               
                     (87)
                  
                  
                     Όπως αναφέρεται στην αιτιολογική σκέψη 63, δεδομένου ότι δύο από τις τρεις εταιρείες του δείγματος συνδέονται, τα στοιχεία παρέχονται στον πίνακα 5 υπό μορφή δεικτών, ώστε να τηρηθεί η εμπιστευτικότητα των ευαίσθητων εμπορικών πληροφοριών, σύμφωνα με το άρθρο 19 του βασικού κανονισμού.
                  
               4.5.2.   Μακροοικονομικοί δείκτες
         
         4.5.2.1.   Ενωσιακή παραγωγή, παραγωγική ικανότητα και χρησιμοποίηση της παραγωγικής ικανότητας
         
         
                     (88)
                  
                  
                     Στον πίνακα 5 παρουσιάζεται η εξέλιξη της συνολικής παραγωγής, της παραγωγικής ικανότητας και της χρησιμοποίησης της παραγωγικής ικανότητας της Ένωσης κατά την υπό εξέταση περίοδο:
                     
                        Πίνακας 5
                     
                     
                        Ενωσιακή παραγωγή, παραγωγική ικανότητα και χρησιμοποίηση της παραγωγικής ικανότητας ΑΜΜ
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Παραγωγή, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    102
                                 
                              
                              
                                 
                                    102
                                 
                              
                           
                                 
                                    Παραγωγική ικανότητα, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    100
                                 
                              
                           
                                 
                                    Χρησιμοποίηση της παραγωγικής ικανότητας, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    102
                                 
                              
                              
                                 
                                    102
                                 
                              
                           
                                 
                                    Πηγή: Αιτών, πληροφορίες κατά το στάδιο πριν από την έναρξη της διαδικασίας και επαληθευμένες απαντήσεις που δόθηκαν στο ερωτηματολόγιο
                              
                           
               
                     (89)
                  
                  
                     Ο συνολικός όγκος παραγωγής της Ένωσης αυξήθηκε μόνον ελαφρά κατά την υπό εξέταση περίοδο και έφθασε υψηλότερο επίπεδο κατά 2 % κατά την περίοδο της έρευνας επανεξέτασης.
                  
               
                     (90)
                  
                  
                     Η ενωσιακή παραγωγική ικανότητα παρέμεινε σταθερή κατά την υπό εξέταση περίοδο.
                  
               
                     (91)
                  
                  
                     Κατά συνέπεια, το ποσοστό χρησιμοποίησης της ενωσιακής παραγωγικής ικανότητας ακολούθησε την τάση του όγκου παραγωγής κατά την υπό εξέταση περίοδο. Συνολικά, το ποσοστό χρησιμοποίησης της παραγωγικής ικανότητας αυξήθηκε κατά 2 % στη διάρκεια της υπό εξέταση περιόδου, ακολουθώντας την αύξηση κατά 2 % του όγκου παραγωγής.
                  
               4.5.2.2.   Ενωσιακός όγκος πωλήσεων και μερίδιο αγοράς
         
         
                     (92)
                  
                  
                     Κατά την υπό εξέταση περίοδο, ο όγκος πωλήσεων και το μερίδιο αγοράς του ενωσιακού κλάδου παραγωγής εξελίχθηκαν όπως παρουσιάζεται στον πίνακα 6:
                     
                        Πίνακας 6
                     
                     
                        Ενωσιακός όγκος πωλήσεων και μερίδιο αγοράς ΑΜΜ του ενωσιακού κλάδου παραγωγής
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Όγκος πωλήσεων, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    91
                                 
                              
                              
                                 
                                    95
                                 
                              
                              
                                 
                                    91
                                 
                              
                           
                                 Μερίδιο αγοράς
                              
                              
                                 91,9 %
                              
                              
                                 92,3 %
                              
                              
                                 94,3 %
                              
                              
                                 93,6 %
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    102
                                 
                              
                           
                                 
                                    Πηγή: Αιτών, πληροφορίες κατά το στάδιο πριν από την έναρξη της διαδικασίας και επαληθευμένες απαντήσεις που δόθηκαν στο ερωτηματολόγιο
                              
                           
               
                     (93)
                  
                  
                     Παρόλο που ο όγκος παραγωγής των παραγωγών της Ένωσης παρέμεινε σχετικά σταθερός, όπως φαίνεται στον πίνακα 5, ο όγκος πωλήσεων των παραγωγών της Ένωσης στην αγορά της Ένωσης μειώθηκε κατά 9 % κατά την υπό εξέταση περίοδο. Ωστόσο, το μερίδιο αγοράς του ενωσιακού κλάδου παραγωγής αυξήθηκε κατά 2 %, κυρίως λόγω της μείωσης της ενωσιακής κατανάλωσης και της μείωσης των εισαγωγών από τη ΛΔΚ.
                  
               4.5.2.3.   Ανάπτυξη
         
         
                     (94)
                  
                  
                     Κατά τη διάρκεια της υπό εξέταση περιόδου, η παραγωγή του ενωσιακού κλάδου παραγωγής αυξήθηκε κατά 2 % ενώ, όπως αναφέρεται στις αιτιολογικές σκέψεις 70 και 93, η ενωσιακή κατανάλωση μειώθηκε κατά 11 % και ο όγκος των πωλήσεων του ενωσιακού κλάδου παραγωγής στην αγορά της Ένωσης μειώθηκε κατά 9 %. Η αύξηση της παραγωγής εξηγείται από την αύξηση των εξαγωγικών πωλήσεων των παραγωγών της Ένωσης.
                  
               4.5.2.4.   Απασχόληση και παραγωγικότητα
         
         
                     (95)
                  
                  
                     Η απασχόληση και η παραγωγικότητα εξελίχθηκαν ως εξής κατά την υπό εξέταση περίοδο:
                     
                        Πίνακας 7
                     
                     
                        Απασχόληση και παραγωγικότητα στον ενωσιακό κλάδο παραγωγής ΑΜΜ
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Αριθμός υπαλλήλων Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    99
                                 
                              
                              
                                 
                                    102
                                 
                              
                           
                                 
                                    Παραγωγικότητα, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    103
                                 
                              
                              
                                 
                                    100
                                 
                              
                           
                                 
                                    Πηγή: Αιτών, πληροφορίες κατά το στάδιο πριν από την έναρξη της διαδικασίας και επαληθευμένες απαντήσεις που δόθηκαν στο ερωτηματολόγιο
                              
                           
               
                     (96)
                  
                  
                     Ο αριθμός των εργαζομένων του ενωσιακού κλάδου αυξήθηκε ελαφρά κατά την υπό εξέταση περίοδο κατά 2 % και η παραγωγικότητα παρέμεινε σταθερή.
                  
               4.5.2.5.   Μέγεθος του περιθωρίου ντάμπινγκ και ανάκαμψη από τις συνέπειες παλαιών πρακτικών ντάμπινγκ
         
         
                     (97)
                  
                  
                     Όπως εξηγείται στην αιτιολογική σκέψη 31, δεν ήταν δυνατόν να επιβεβαιωθεί το ντάμπινγκ. Επομένως, η έρευνα επικεντρώθηκε στην πιθανότητα επανάληψης της πρακτικής ντάμπινγκ, αν καταργηθούν τα μέτρα αντιντάμπινγκ.
                  
               
                     (98)
                  
                  
                     Στην προηγούμενη επανεξέταση ενόψει της λήξης ισχύος των μέτρων, ο ενωσιακός κλάδος παραγωγής παρουσίασε σημάδια ανάκαμψης από τις συνέπειες παλαιών πρακτικών ντάμπινγκ. Κατά την εξεταζόμενη περίοδο της τρέχουσας έρευνας, η διαδικασία ανάκτησης συνεχίστηκε όπως αποδεικνύεται από την ευνοϊκή τάση των κύριων δεικτών ζημίας για τον ενωσιακό κλάδο παραγωγής. Επιπλέον, η μείωση της ζήτησης στην αγορά της Ένωσης, με αποτέλεσμα τη μείωση της κατανάλωσης κατά 11 % κατά τη διάρκεια της υπό εξέταση περιόδου (βλέπε πίνακα 1), αντισταθμίστηκε από αύξηση των εξαγωγικών πωλήσεων που αναφέρονται στην αιτιολογική σκέψη 94.
                  
               4.5.3.   Μικροοικονομικοί δείκτες
         
         4.5.3.1.   Τιμές και παράγοντες που επηρεάζουν τις τιμές
         
         
                     (99)
                  
                  
                     Κατά τη διάρκεια της υπό εξέταση περιόδου η μέση τιμή πώλησης του ενωσιακού κλάδου παραγωγής σε μη συνδεδεμένους πελάτες στην Ένωση εξελίχθηκε ως εξής:
                     
                        Πίνακας 8
                     
                     
                        Μέση τιμή πώλησης και μοναδιαίο κόστος στην Ένωση
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Δείκτης μέσης τιμής πώλησης ανά μονάδα στην Ένωση, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    96
                                 
                              
                              
                                 
                                    95
                                 
                              
                           
                                 
                                    Κόστος παραγωγής ανά μονάδα στην Ένωση, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    93
                                 
                              
                              
                                 
                                    96
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (100)
                  
                  
                     Κατά την υπό εξέταση περίοδο, η μέση τιμή πώλησης ανά μονάδα από τον ενωσιακό κλάδο παραγωγής σε μη συνδεδεμένους πελάτες στην Ένωση μειώθηκε κατά 5 %.
                  
               
                     (101)
                  
                  
                     Κατά την ίδια περίοδο, το μέσο μοναδιαίο κόστος παραγωγής μειώθηκε κατά 4 %.
                  
               4.5.3.2.   Κόστος εργασίας
         
         
                     (102)
                  
                  
                     Κατά τη διάρκεια της υπό εξέταση περιόδου, το μέσο κόστος εργασίας των ενωσιακών παραγωγών εξελίχθηκε όπως φαίνεται στον πίνακα 9:
                     
                        Πίνακας 9
                     
                     
                        Μέσο κόστος εργασίας ανά εργαζόμενο στον ενωσιακό κλάδο παραγωγής ΑΜΜ
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Μέσο κόστος εργασίας ανά εργαζόμενο, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    99
                                 
                              
                              
                                 
                                    102
                                 
                              
                              
                                 
                                    104
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (103)
                  
                  
                     Συνολικά, το μέσο κόστος εργασίας του ενωσιακού κλάδου παραγωγής αυξήθηκε κατά 4 % κατά την υπό εξέταση περίοδο.
                  
               4.5.3.3.   Αποθέματα
         
         
                     (104)
                  
                  
                     Κατά τη διάρκεια της υπό εξέταση περιόδου, τα επίπεδα των αποθεμάτων των ενωσιακών παραγωγών εξελίχθηκαν όπως φαίνεται στον πίνακα 10:
                     
                        Πίνακας 10
                     
                     
                        Αποθέματα ΑΜΜ στον ενωσιακό κλάδο παραγωγής
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Τελικά αποθέματα, Δείκτης 2014 = 100
                                 
                              
                              
                                 
                                    100
                                 
                              
                              
                                 
                                    109
                                 
                              
                              
                                 
                                    111
                                 
                              
                              
                                 
                                    185
                                 
                              
                           
                                 Τελικά αποθέματα ως ποσοστό (%) της παραγωγής
                              
                              
                                 7,4 %
                              
                              
                                 8,3 %
                              
                              
                                 8,1 %
                              
                              
                                 13,5 %
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    112
                                 
                              
                              
                                 
                                    108
                                 
                              
                              
                                 
                                    182
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (105)
                  
                  
                     Το επίπεδο των αποθεμάτων αυξήθηκε κατά 8 % έως το 2016 και κατά 82 % κατά την υπό εξέταση περίοδο. Η απότομη αυτή αύξηση των αποθεμάτων κατά το τέλος της υπό εξέταση περιόδου ερμηνεύτηκε από τον ενωσιακό κλάδο παραγωγής ως αποτέλεσμα εποχικών πωλήσεων λόγω του γεγονότος ότι η περίοδος έρευνας επανεξέτασης λήγει τον Ιούλιο, επειδή η κορυφή των πωλήσεων για τους ΑΜΜ κατά παράδοση εμφανίζεται τον Δεκέμβριο, ενώ η παραγωγή είναι σταθερή καθ' όλη τη διάρκεια του έτους.
                  
               4.5.3.4.   Κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων
         
         
                     (106)
                  
                  
                     Η αποδοτικότητα, οι ταμειακές ροές, οι επενδύσεις και η απόδοση των επενδύσεων του ενωσιακού κλάδου παραγωγής παρουσίασαν την παρακάτω εξέλιξη κατά την υπό εξέταση περίοδο:
                     
                        Πίνακας 11
                     
                     
                        Κερδοφορία, ταμειακές ροές, επενδύσεις και απόδοση επενδύσεων
                     
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 ΠΕΕ
                              
                           
                                 
                                    Κερδοφορία των συνολικών πωλήσεων στην Ένωση σε μη συνδεδεμένους πελάτες, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    134
                                 
                              
                              
                                 
                                    90
                                 
                              
                           
                                 
                                    Ταμειακές ροές, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    107
                                 
                              
                              
                                 
                                    120
                                 
                              
                              
                                 
                                    42
                                 
                              
                           
                                 
                                    Επενδύσεις, Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    91
                                 
                              
                              
                                 
                                    103
                                 
                              
                           
                                 Απόδοση επενδύσεων
                              
                              
                                 42 %
                              
                              
                                 47 %
                              
                              
                                 63 %
                              
                              
                                 36 %
                              
                           
                                 
                                    Δείκτης (2014 = 100)
                                 
                              
                              
                                 
                                    100
                                 
                              
                              
                                 
                                    113
                                 
                              
                              
                                 
                                    151
                                 
                              
                              
                                 
                                    87
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (107)
                  
                  
                     Η κερδοφορία του ενωσιακού κλάδου παραγωγής αυξήθηκε κατά τη διάρκεια των δύο πρώτων ετών κατά 34 % και μειώθηκε απότομα κατά την περίοδο της έρευνας επανεξέτασης. Συνολικά, μειώθηκε κατά 10 % κατά την υπό εξέταση περίοδο, αλλά παρέμεινε πάνω από το κέρδος-στόχο του 5 % όπως καθορίστηκε κατά την προηγούμενη επανεξέταση ενόψει της λήξης ισχύος των μέτρων.
                  
               
                     (108)
                  
                  
                     Αυξήθηκε κατά 20 % από το 2014 έως το 2016 και μειώθηκε απότομα κατά την περίοδο της έρευνας επανεξέτασης. Συνολικά, μειώθηκε κατά 58 % κατά την υπό εξέταση περίοδο.
                  
               
                     (109)
                  
                  
                     Οι επενδύσεις του ενωσιακού κλάδου παραγωγής στην παραγωγή του ομοειδούς προϊόντος μειώθηκαν κατά 13 % το 2015, κατόπιν αυξήθηκαν ελαφρά και πάλι κατά 4 % το 2016 και στη συνέχεια αυξήθηκαν περαιτέρω κατά 12 % κατά την περίοδο της έρευνας επανεξέτασης. Συνεπώς, κατά την υπό εξέταση περίοδο, σημειώθηκε μικρή αύξηση κατά 3 %.
                  
               
                     (110)
                  
                  
                     Με την απόδοση των επενδύσεων μετράται το κέρδος ή η ζημία που συνεπάγεται μια επένδυση σε συνάρτηση με το χρηματικό ποσό που επενδύεται. Κατά την υπό εξέταση περίοδο, ξεκίνησε στο 42 % και αυξήθηκε κατά 51 % ύστερα από δύο έτη το 2016. Ωστόσο, κατά την περίοδο της έρευνας επανεξέτασης, η απόδοση των επενδύσεων μειώθηκε σε επίπεδο χαμηλότερο απ' ό,τι στην αρχή της υπό εξέταση περιόδου, αλλά παρέμεινε στο 36 %.
                  
               4.5.4.   Συμπέρασμα σχετικά με τη ζημία
         
         
                     (111)
                  
                  
                     Η έρευνα κατέδειξε ότι, κατά την υπό εξέταση περίοδο, λόγω των εφαρμοζόμενων δασμών αντιντάμπινγκ, ο ενωσιακός κλάδος παραγωγής ήταν σε θέση να ανακάμψει από τις ζημίες που είχε υποστεί προηγουμένως. Δείκτες ζημίας όπως η παραγωγή, η χρησιμοποίηση της παραγωγικής ικανότητας και το μερίδιο αγοράς σημείωσαν θετικές τάσεις και η κερδοφορία παρέμεινε κατά το σύνολο της περιόδου πάνω από το κέρδος-στόχο. Αυτό επέτρεψε στον ενωσιακό κλάδο παραγωγής να επενδύσει σε μέτρα αύξησης της παραγωγικότητας, να μειώσει το μοναδιαίο κόστος παραγωγής, ενώ το μέσο κόστος εργασίας αυξήθηκε.
                  
               
                     (112)
                  
                  
                     Οι εισαγωγές ΑΜΜ από τη ΛΔΚ κατά την υπό εξέταση περίοδο είχαν περιορισμένο αντίκτυπο στην κατάσταση του ενωσιακού κλάδου παραγωγής. Λόγω των ισχυόντων μέτρων, το μερίδιο αγοράς τους παρέμεινε χαμηλό καθ' όλη την περίοδο. Ωστόσο, οι εισαγωγές κινεζικών ΑΜΜ εξακολούθησαν να υπάρχουν στην αγορά της Ένωσης, εκτός από την περίοδο έρευνας επανεξέτασης, γεγονός που καταδεικνύει συνεχιζόμενο ενδιαφέρον.
                  
               
                     (113)
                  
                  
                     Ως εκ τούτου, η Επιτροπή καταλήγει στο συμπέρασμα ότι ο ενωσιακός κλάδος παραγωγής επωφελήθηκε από τα ισχύοντα μέτρα αντιντάμπινγκ, δεδομένου ότι εξακολουθούσε να ανακάμπτει από τις επιπτώσεις του προηγούμενου ζημιογόνου ντάμπινγκ.
                  
               4.6.   Πιθανότητα επανάληψης της ζημίας
         
         4.6.1.   Προκαταρκτικές παρατηρήσεις
         
         
                     (114)
                  
                  
                     Όπως αναφέρεται στην αιτιολογική σκέψη 31, δεν ήταν δυνατόν να επιβεβαιωθεί το ντάμπινγκ. Συνεπώς, διαπιστώθηκε ότι είναι πιθανό να επαναληφθεί η πρακτική ντάμπινγκ αν λήξουν τα μέτρα αντιντάμπινγκ (βλέπε αιτιολογική σκέψη 60).
                  
               
                     (115)
                  
                  
                     Επομένως, σύμφωνα με το άρθρο 11 παράγραφος 2 του βασικού κανονισμού, η Επιτροπή εξέτασε κατά πόσον είναι πιθανό να επαναληφθεί η σημαντική ζημία σε περίπτωση λήξης της ισχύος των μέτρων κατά της ΛΔΚ.
                  
               
                     (116)
                  
                  
                     Για να διαπιστωθεί η πιθανότητα επανάληψης της ζημίας, αναλύθηκαν τα ακόλουθα στοιχεία: i) η παραγωγική ικανότητα και η πλεονάζουσα ικανότητα που διαθέτει η ΛΔΚ, ii) τα πιθανά επίπεδα τιμών των κινεζικών εισαγωγών σε περίπτωση λήξης της ισχύος των μέτρων, iii) η συμπεριφορά των Κινέζων παραγωγών-εξαγωγέων προς άλλες τρίτες χώρες, iv) η ελκυστικότητα της αγοράς της Ένωσης και v) ο αντίκτυπος των κινεζικών εισαγωγών στην κατάσταση του ενωσιακού κλάδου παραγωγής σε περίπτωση λήξης της ισχύος των μέτρων.
                  
               4.6.1.1.   Παραγωγική ικανότητα και πλεονάζουσα ικανότητα που διαθέτει η ΛΔΚ
         
         
                     (117)
                  
                  
                     Όπως εξηγείται στις αιτιολογικές σκέψεις 52 και 53, οι παραγωγοί της ΛΔΚ διαθέτουν σημαντική παραγωγική ικανότητα στην Κίνα και, ως εκ τούτου, πλεονάζουσα παραγωγική ικανότητα, η οποία υπερβαίνει κατά πολύ τη συνολική ενωσιακή κατανάλωση κατά τη διάρκεια της περιόδου έρευνας επανεξέτασης.
                  
               
                     (118)
                  
                  
                     Επιπλέον, δεν εντοπίστηκε κανένα στοιχείο που θα μπορούσε να αποτελεί ένδειξη σημαντικής αύξησης της εγχώριας ζήτησης ΑΜΜ στη ΛΔΚ ή σε οποιαδήποτε άλλη αγορά τρίτης χώρας στο εγγύς μέλλον. Λαμβάνοντας υπόψη τη μείωση της ενωσιακής κατανάλωσης ΑΜΜ κατά την υπό εξέταση περίοδο, η Επιτροπή καταλήγει στο συμπέρασμα ότι η εγχώρια ζήτηση στην Κίνα ή σε άλλες αγορές τρίτων χωρών δεν θα μπορούσε να απορροφήσει τη διαθέσιμη πλεονάζουσα παραγωγική ικανότητα.
                  
               4.6.1.2.   Πιθανά επίπεδα τιμών των κινεζικών εισαγωγών
         
         
                     (119)
                  
                  
                     Όπως αναφέρεται στην αιτιολογική σκέψη 47, δεν υπήρχε συνεργασία από παραγωγούς-εξαγωγείς στην Κίνα. Για τον λόγο αυτό, η πλέον κατάλληλη βάση για τα πιθανά επίπεδα τιμών των κινεζικών εισαγωγών διαπιστώθηκε ότι είναι οι τιμές εξαγωγής από τη ΛΔΚ προς τρίτες χώρες, οι οποίες περιέχονταν στην αίτηση επανεξέτασης.
                  
               
                     (120)
                  
                  
                     Τα επίπεδα τιμών των εν λόγω εξαγωγών θεωρήθηκαν επίσης εύλογη βάση εκτίμησης των πιθανών μελλοντικών επιπέδων τιμών στην Ένωση, σε περίπτωση λήξης της ισχύος των μέτρων.
                  
               
                     (121)
                  
                  
                     Όπως εξηγείται στις αιτιολογικές σκέψεις 42 και 48, οι κινεζικές τιμές εξαγωγής σε τρίτες χώρες ήταν κατά 22,1 % έως 32,2 % χαμηλότερες από τις τιμές του ενωσιακού κλάδου παραγωγής κατά την περίοδο της έρευνας επανεξέτασης. Ομοίως, τα περιθώρια πώλησης σε χαμηλότερες τιμές διαπιστώθηκε ότι ήταν μεταξύ 8,9 % και 17,8 %.
                  
               
                     (122)
                  
                  
                     Με βάση τα ανωτέρω, συνάγεται το συμπέρασμα ότι οι εισαγωγές από την Κίνα κατά πάσα πιθανότητα θα ασκούν μεγάλη πίεση στις τιμές του ενωσιακού κλάδου παραγωγής, σε περίπτωση κατάργησης των μέτρων αντιντάμπινγκ.
                  
               4.6.1.3.   Ελκυστικότητα της ενωσιακής αγοράς
         
         
                     (123)
                  
                  
                     Όπως αναφέρεται στις αιτιολογικές σκέψεις 55 έως 57, η ενωσιακή αγορά αποτελεί τη μεγαλύτερη ενιαία αγορά για τους ΑΜΜ και, επιπλέον, οι τιμές είναι ελκυστικές για τους Κινέζους παραγωγούς. Δεν υπάρχουν άλλες μεγάλες εξαγωγικές αγορές οι οποίες θα απορροφήσουν την κινεζική πλεονάζουσα παραγωγική ικανότητα, διότι οι ΑΜΜ χρησιμοποιούνται μόνο σε περιορισμένο αριθμό αγορών. Οι λόγοι αυτοί αποτελούν ισχυρά κίνητρα για τους Κινέζους παραγωγούς-εξαγωγείς ώστε να διοχετεύουν τις εξαγωγές τους προς την Ένωση, όπου θα μπορούν να επιτυγχάνουν υψηλότερες τιμές, ενώ θα εξακολουθούν να είναι σε θέση να εφαρμόζουν σημαντικά κατώτερες τιμές από τις αντίστοιχες τιμές πώλησης του ενωσιακού κλάδου παραγωγής. Επιπλέον, θα έχουν κίνητρα να εξάγουν τουλάχιστον ένα μέρος της πλεονάζουσας ικανότητάς τους σε χαμηλές τιμές στην αγορά της Ένωσης.
                  
               
                     (124)
                  
                  
                     Ως εκ τούτου, συνάγεται το συμπέρασμα ότι οι παραγωγοί-εξαγωγείς στη ΛΔΚ διαθέτουν τόσο τις δυνατότητες όσο και τα κίνητρα ώστε να αυξήσουν σε μεγάλο βαθμό τον όγκο των εξαγωγών ΑΜΜ στην Ένωση σε τιμές ντάμπινγκ σημαντικά κατώτερες από τις τιμές του ενωσιακού κλάδου παραγωγής, σε περίπτωση λήξης της ισχύος των μέτρων.
                  
               4.6.2.   Επιπτώσεις στον ενωσιακό κλάδο παραγωγής
         
         
                     (125)
                  
                  
                     Η αύξηση των εισαγωγών σε χαμηλές τιμές θα δημιουργήσει σημαντική πίεση στις τιμές στην αγορά της Ένωσης, η οποία είναι ευαίσθητη ως προς τις τιμές. Ο ενωσιακός κλάδος παραγωγής, με βάση το σενάριο διατήρησης των τιμών του στο τρέχον επίπεδο, δεν θα είναι σε θέση να διατηρήσει τον όγκο πωλήσεων και το μερίδιο αγοράς του έναντι των εισαγωγών από την Κίνα σε χαμηλές τιμές. Είναι εξαιρετικά πιθανό το κινεζικό μερίδιο αγοράς να αυξηθεί ταχύτατα σε περίπτωση λήξης της ισχύος των μέτρων. Αυτό θα γίνει πιθανότατα εις βάρος του ενωσιακού κλάδου παραγωγής. Η απώλεια του όγκου πωλήσεων αναμένεται να οδηγήσει σε χαμηλότερο ποσοστό χρησιμοποίησης της παραγωγικής ικανότητας και σε αύξηση του μέσου κόστους παραγωγής. Αυτό θα οδηγήσει σε επιδείνωση της οικονομικής κατάστασης του ενωσιακού κλάδου παραγωγής και σε μείωση της κερδοφορίας του, η οποία, ενώ ήταν πάνω από το κέρδος-στόχο καθ' όλη την υπό εξέταση περίοδο, μειώθηκε μεταξύ του 2016 και της περιόδου της έρευνας επανεξέτασης κατά περισσότερο από 40 %. Σύμφωνα με το σενάριο αυτό, τυχόν αύξηση του κόστους θα είχε ως συνέπεια τη μείωση της κερδοφορίας κάτω από το κέρδος-στόχο σε σύντομο χρονικό διάστημα, γεγονός που θα καταργήσει τις προηγούμενες προσπάθειες ανάκαμψης του ενωσιακού κλάδου παραγωγής, ο οποίος μέχρι τώρα ήταν σε θέση να διατηρεί το απαιτούμενο επίπεδο επενδύσεων για να παραμένει ανταγωνιστικός.
                  
               
                     (126)
                  
                  
                     Ωστόσο, σε περίπτωση που ο ενωσιακός κλάδος παραγωγής αποφασίσει να μειώσει τα επίπεδα των τιμών του σε μια απόπειρα διατήρησης του όγκου πωλήσεων και του μεριδίου αγοράς του, θα υποβαθμιστεί σχεδόν αμέσως η οικονομική του κατάσταση. Πράγματι, αν ο ενωσιακός κλάδος παραγωγής χρειαστεί να μειώσει τις τιμές πωλήσεών του στην ενωσιακή αγορά κατά 8,9 %, το χαμηλότερο εύρος της διαπιστωθείσας υποτιμολόγησης (βλέπε αιτιολογική σκέψη 121), προκειμένου να ανταποκριθεί στις τιμές των εισερχόμενων κινεζικών προϊόντων, θα έχει αμέσως ζημία.
                  
               
                     (127)
                  
                  
                     Επίσης, σύμφωνα με το σενάριο αυτό, η λήξη της ισχύος των μέτρων είναι πιθανόν να έχει άμεσες αρνητικές επιπτώσεις για τον ενωσιακό κλάδο παραγωγής, επειδή θα οδηγήσει άμεσα σε ζημιογόνο κατάσταση. Στο ενδιάμεσο διάστημα, η κατάσταση αυτή δεν θα είναι βιώσιμη και θα οδηγήσει σε κλείσιμο εγκαταστάσεων παραγωγής και, ενδεχομένως, στην εξαφάνιση του ενωσιακού κλάδου παραγωγής. Πρέπει να σημειωθεί ότι ήδη κατά τη διάρκεια της υπό εξέταση περιόδου, ο αριθμός των παραγωγών της Ένωσης μειώθηκε από έξι σε τρεις.
                  
               
                     (128)
                  
                  
                     Επομένως, μπορεί να συναχθεί το συμπέρασμα ότι υπάρχει μεγάλη πιθανότητα η λήξη ισχύος των υφιστάμενων μέτρων να οδηγήσει σε επανάληψη της ζημίας από τις κινεζικές εισαγωγές ΑΜΜ και ότι η οικονομική κατάσταση του ενωσιακού κλάδου παραγωγής θα επιδεινωθεί και θα οδηγήσει σε υλικές ζημίες.
                  
               
                     (129)
                  
                  
                     Το γεγονός ότι οι κινεζικές εισαγωγές ΑΜΜ εισέρχονται επί του παρόντος στην αγορά της Ένωσης σε πολύ μικρότερο αριθμό απ' ό,τι πριν από την επιβολή των μέτρων καταδεικνύει ότι οι ισχύοντες δασμοί αντιντάμπινγκ αποκατέστησαν επιτυχώς συνθήκες ανόθευτου ανταγωνισμού μεταξύ των Κινέζων εξαγωγέων του υπό επανεξέταση προϊόντος και του ενωσιακού κλάδου παραγωγής. Όπως αναφέρεται στις αιτιολογικές σκέψεις 128 και 130, η Επιτροπή κατέδειξε ότι υπάρχει μεγάλη πιθανότητα η λήξη ισχύος των μέτρων να οδηγήσει σε επανάληψη της ζημίας.
                  
               4.6.3.   Συμπέρασμα
         
         
                     (130)
                  
                  
                     Η Επιτροπή καταλήγει στο συμπέρασμα ότι η κατάργηση των μέτρων θα οδηγήσει, κατά πάσα πιθανότητα, σε σημαντική αύξηση των κινεζικών εισαγωγών ΑΜΜ που αποτελούν αντικείμενο ντάμπινγκ σε τιμές χαμηλότερες από τις τιμές του ενωσιακού κλάδου παραγωγής και αυτό θα οδηγήσει στην επαναφορά της ζημιογόνου κατάστασης την οποία υφίστατο ο ενωσιακός κλάδος παραγωγής όταν πρωτοεφαρμόστηκαν τα μέτρα. Κατά συνέπεια, η βιωσιμότητα του ενωσιακού κλάδου παραγωγής θα διέτρεχε σοβαρό κίνδυνο.
                  
               5.   ΣΥΜΦΕΡΟΝ ΤΗΣ ΕΝΩΣΗΣ
         
         
                     (131)
                  
                  
                     Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσον η διατήρηση των υφιστάμενων μέτρων αντιντάμπινγκ αντίκειται στο συμφέρον της Ένωσης στο σύνολό της. Ο καθορισμός του συμφέροντος της Ένωσης βασίστηκε σε εκτίμηση όλων των εμπλεκόμενων συμφερόντων, συμπεριλαμβανομένων των συμφερόντων του ενωσιακού κλάδου παραγωγής, των εισαγωγέων και των χρηστών.
                  
               
                     (132)
                  
                  
                     Σε όλα τα ενδιαφερόμενα μέρη δόθηκε η δυνατότητα να γνωστοποιήσουν τις απόψεις τους, σύμφωνα με το άρθρο 21 παράγραφος 2 του βασικού κανονισμού.
                  
               
                     (133)
                  
                  
                     Θα πρέπει να υπενθυμιστεί ότι στην προηγούμενη επανεξέταση ενόψει της λήξης ισχύος των μέτρων είχε θεωρηθεί ότι η θέσπιση μέτρων δεν αντίκειτο στο συμφέρον της Ένωσης. Επιπλέον, το γεγονός ότι η παρούσα έρευνα αποτελεί επανεξέταση ενόψει της λήξης ισχύος των μέτρων, δηλαδή αναλύει μια κατάσταση στην οποία έχουν ήδη εφαρμοστεί μέτρα αντιντάμπινγκ, επιτρέπει την εκτίμηση τυχόν αδικαιολόγητων αρνητικών επιπτώσεων που είχαν στα ενδιαφερόμενα μέρη τα ισχύοντα μέτρα αντιντάμπινγκ.
                  
               
                     (134)
                  
                  
                     Σ' αυτή τη βάση, εξετάστηκε κατά πόσον, παρά τα συμπεράσματα σχετικά με την πιθανότητα επανάληψης της πρακτικής ντάμπινγκ και επανάληψης της ζημίας, υπάρχουν επιτακτικοί λόγοι που θα οδηγούσαν στο συμπέρασμα ότι η διατήρηση των μέτρων, στη συγκεκριμένη περίπτωση, αντίκειται στο συμφέρον της Ένωσης.
                  
               5.1.   Το συμφέρον του ενωσιακού κλάδου παραγωγής
         
         
                     (135)
                  
                  
                     Η έρευνα κατέδειξε ότι, σε περίπτωση λήξης της ισχύος των μέτρων, η εξέλιξη αυτή θα είχε πιθανότατα σημαντικό αρνητικό αντίκτυπο στον ενωσιακό κλάδο παραγωγής. Αυτό θα οδηγήσει σε σύντομο χρονικό διάστημα σε μείωση της κερδοφορίας και ακόμη και σε ζημιογόνο κατάσταση του ενωσιακού κλάδου παραγωγής, με αρνητικό αντίκτυπο και σε άλλους παράγοντες ζημίας, όπως ο όγκος παραγωγής, τα ποσοστά χρησιμοποίησης της παραγωγικής ικανότητας, οι επενδύσεις και η απασχόληση. Μακροπρόθεσμα, η κατάσταση αυτή δεν θα είναι βιώσιμη, και θα αναγκάσει τους παραγωγούς της Ένωσης να κλείσουν τις επιχειρήσεις τους στην αγορά της Ένωσης.
                  
               
                     (136)
                  
                  
                     Κατά το παρελθόν, ο ενωσιακός κλάδος παραγωγής αποδείχθηκε βιώσιμος κλάδος παραγωγής με θετικά οικονομικά και δημοσιονομικά αποτελέσματα. Με την πλήρη σχεδόν απουσία εισαγωγών που αποτελούν αντικείμενο ντάμπινγκ από την Κίνα, κατάφερε να παραμείνει κερδοφόρος με περιθώριο κέρδους που υπερβαίνει το κέρδος-στόχο.
                  
               
                     (137)
                  
                  
                     Για τον λόγο αυτό, η διατήρηση των ισχυόντων μέτρων αντιντάμπινγκ είναι προς το συμφέρον του ενωσιακού κλάδου παραγωγής.
                  
               5.2.   Συμφέρον των εισαγωγέων
         
         
                     (138)
                  
                  
                     Όπως αναφέρεται στην αιτιολογική σκέψη 16, κανένας εισαγωγέας δεν συνεργάστηκε στο πλαίσιο της παρούσας έρευνας ούτε παρείχε τις πληροφορίες που ζητήθηκαν. Υπενθυμίζεται ότι στο πλαίσιο των προηγούμενων ερευνών διαπιστώθηκε ότι οι επιπτώσεις της επιβολής μέτρων στους εισαγωγείς δεν θα ήταν σημαντικές. Ως εκ τούτου, ελλείψει στοιχείων περί του αντιθέτου, μπορεί να επιβεβαιωθεί ότι τα ισχύοντα μέτρα δεν είχαν ουσιαστικές αρνητικές επιπτώσεις στην οικονομική κατάσταση των εισαγωγέων και ότι η συνέχιση των μέτρων δεν θα έχει αδικαιολόγητο αντίκτυπο στους εισαγωγείς.
                  
               5.3.   Το συμφέρον των χρηστών
         
         
                     (139)
                  
                  
                     Οι εισαγωγείς ΑΜΜ είναι επίσης χρήστες ΑΜΜ, εφόσον τους εισάγουν για την παραγωγή αψιδοειδών φακέλων με μοχλίσκο. Όπως αναφέρεται στην αιτιολογική σκέψη 15, 26 γνωστοί εισαγωγείς/χρήστες ενημερώθηκαν κατά την έναρξη της διαδικασίας, ωστόσο κανένας από αυτούς δεν απάντησε στο έντυπο δειγματοληψίας ούτε υπέβαλε παρατηρήσεις.
                  
               
                     (140)
                  
                  
                     Με τις προηγούμενες έρευνες διαπιστώθηκε ότι το κόστος των ΑΜΜ στη λιανική τιμή πώλησης των αψιδοειδών φακέλων με μοχλίσκο αντιπροσώπευαν μόνο ένα πολύ μικρό ποσοστό και, ως εκ τούτου, η επίπτωση των δασμών (εάν υπάρχουν) δεν θεωρήθηκε σημαντική.
                  
               
                     (141)
                  
                  
                     Επιπλέον, η έρευνα έδειξε ότι, εάν δεν ληφθούν μέτρα κατά των εισαγωγών που αποτελούν αντικείμενο ντάμπινγκ, είναι πιθανόν ότι ο ενωσιακός κλάδος παραγωγής θα χάσει το μεγαλύτερο ποσοστό της παρουσίας του στην αγορά και, μακροπρόθεσμα, θα μπορούσε ακόμη και να εξαφανιστεί. Αυτό θα οδηγούσε αναμφισβήτητα στην εξάρτηση των παραγωγών αψιδοειδών φακέλων με μοχλίσκο από τις εισαγωγές και σε σημαντική μείωση του ανταγωνισμού στην αγορά της Ένωσης.
                  
               
                     (142)
                  
                  
                     Με βάση τα ανωτέρω, μπορεί να συναχθεί το συμπέρασμα ότι τα μέτρα σχετικά με τους ΑΜΜ δεν είναι αντίθετα προς το γενικό συμφέρον της Ένωσης.
                  
               5.4.   Συμπέρασμα σχετικά με το ενωσιακό συμφέρον
         
         
                     (143)
                  
                  
                     Κατά συνέπεια, η Επιτροπή καταλήγει στο συμπέρασμα ότι δεν υπάρχουν επιτακτικοί λόγοι που να άπτονται του συμφέροντος της Ένωσης για τη μη διατήρηση των οριστικών μέτρων αντιντάμπινγκ σε εισαγωγές ΑΜΜ καταγωγής ΛΔΚ.
                  
               6.   ΜΕΤΡΑ ΑΝΤΙΝΤΑΜΠΙΝΓΚ
         
         6.1.   Μέτρα
         
         
                     (144)
                  
                  
                     Όλα τα μέρη ενημερώθηκαν για τα ουσιώδη πραγματικά περιστατικά και τις εκτιμήσεις βάσει των οποίων επρόκειτο να προταθεί η διατήρηση των ισχυόντων μέτρων για εισαγωγές ΑΜΜ καταγωγής ΛΔΚ. Τους δόθηκε επίσης προθεσμία να υποβάλουν τις παρατηρήσεις τους μετά την εν λόγω ενημέρωση. Δεν ελήφθησαν παρατηρήσεις.
                  
               
                     (145)
                  
                  
                     Λαμβανομένης υπόψη της πρόσφατης νομολογίας του Δικαστηρίου (10), είναι σκόπιμο να προβλεφθεί ότι, σε περίπτωση επιστροφής οριστικών δασμών, θα καταβάλλεται το επιτόκιο υπερημερίας, διότι οι σχετικές διατάξεις που ισχύουν για τους τελωνειακούς δασμούς δεν προβλέπουν τέτοιο επιτόκιο και η εφαρμογή εθνικών κανόνων θα οδηγούσε σε αδικαιολόγητες στρεβλώσεις μεταξύ των οικονομικών φορέων, ανάλογα με το κράτος μέλος που επιλέγεται για τον εκτελωνισμό.
                  
               
                     (146)
                  
                  
                     Η επιτροπή που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036 δεν διατύπωσε γνώμη σχετικά με τα μέτρα που προβλέπονται στον παρόντα κανονισμό,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Επιβάλλεται οριστικός δασμός αντιντάμπινγκ στις εισαγωγές αψιδοειδών μηχανισμών με μοχλίσκο που επί του παρόντος υπάγονται στον κωδικό ΣΟ ex 8305 10 00 (κωδικός TARIC 8305100050), καταγωγής Λαϊκής Δημοκρατίας της Κίνας.
            
            
               2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή «ελεύθερο στα σύνορα της Ένωσης», πριν από την καταβολή δασμού, για τα προϊόντα που περιγράφονται στην παράγραφο 1 και παράγονται από τις εταιρείες που παρατίθενται κατωτέρω, καθορίζεται ως εξής:
               
                           Κατασκευαστής
                        
                        
                           Δασμός αντιντάμπινγκ
                        
                        
                           Πρόσθετος κωδικός TARIC
                        
                     
                           DongGuan Humen Nanzha World Wide Stationery Mfg. Co., Ltd,
                        
                        
                           27,1 %
                        
                        
                           A729 
                        
                     
                           Όλες οι άλλες εταιρείες
                        
                        
                           47,4 %
                        
                        
                           A999 
                        
                     
         
         
            Άρθρο 2
            
               1.   Εκτός εάν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
            
               2.   Για τους τόκους υπερημερίας οι οποίοι καταβάλλονται σε περίπτωση που από την επιστροφή προκύπτει δικαίωμα για την καταβολή τόκων υπερημερίας, ισχύει το επιτόκιο που εφαρμόζεται από την Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως αυτό δημοσιεύεται στη σειρά C της Επίσημης Εφημερίδας της Ευρωπαϊκής Ένωσης και ισχύει την πρώτη ημερολογιακή ημέρα του μήνα κατά τον οποίο εκπνέει η προθεσμία, προσαυξημένο κατά μία εκατοστιαία μονάδα.
            
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Νοεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 176 της 30.6.2016, σ. 21.
         
            (2)  Κανονισμός (ΕΚ) αριθ. 1136/2006 του Συμβουλίου, της 24ης Ιουλίου 2006, για επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές αψιδοειδών μηχανισμών με μοχλίσκο, καταγωγής Λαϊκής Δημοκρατίας της Κίνας (ΕΕ L 205 της 27.7.2006, σ. 1).
         
            (3)  Εκτελεστικός κανονισμός (ΕΕ) αριθ. 796/2012 του Συμβουλίου, της 30ής Αυγούστου 2012, για την επιβολή οριστικού δασμού αντιντάμπινγκ στις εισαγωγές αψιδοειδών μηχανισμών με μοχλίσκο καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 (ΕΕ L 238 της 4.9.2012, σ. 5).
         
            (4)  Κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 343 της 22.12.2009, σ. 51).
         
            (5)  Ανακοίνωση σχετικά με την επικείμενη λήξη της ισχύος ορισμένων μέτρων αντιντάμπινγκ (ΕΕ C 466 της 14.12.2016, σ. 20).
         
            (6)  Ανακοίνωση για την έναρξη επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές αψιδοειδών μηχανισμών με μοχλίσκο καταγωγής Λαϊκής Δημοκρατίας της Κίνας (ΕΕ C 290 της 1.9.2017, σ. 3).
         
            (7)  Αιτιολογική σκέψη 40 του εκτελεστικού κανονισμού (ΕΕ) αριθ. 796/2012.
         
            (8)  Αιτιολογική σκέψη 41 του εκτελεστικού κανονισμού (ΕΕ) αριθ. 796/2012.
         
            (9)  http://www.portalecreditori.it/procedura?id=6rKz4dlB2Y· πρόσβαση στις 16 Αυγούστου 2018.
         
            (10)  Απόφαση του Δικαστηρίου (τρίτο τμήμα), της 18ης Ιανουαρίου 2017, C-365/15, Wortmann κατά Hauptzollamt Bielefeld, EU:C:2017:19, σκέψεις 35 έως 39.